ciscoriordan/open-greek-corpus-annotations huggingface dataset:
flavius-josephus.antiquitates-judaicae 2.316
μηδενὸς δὲ τῶν ἀπὸ τῆς γῆς εὐποροῦντες διὰ τὴν ἐρημίαν πεφυραμένοις τοῖς ἀλεύροις καὶ πεπηγόσι μόνον ὑπὸ βραχείας θερμότητος τοῖς ἀπʼ αὐτῶν ἄρτοις διετρέφοντο , καὶ τούτοις ἐπὶ τριάκονθʼ ἡμέρας ἐχρήσαντο · πρὸς πλείονα γὰρ οὐκ ἐξήρκεσε χρόνον αὐτοῖς ὅσα ἐκ τῆς Αἰγύπτου ἐπεφέροντο καὶ ταῦτα τὴν τροφὴν ταμιευομένοις καὶ πρὸς ἀνάγκην ἀλλὰ μὴ πρὸς κόρον αὐτῇ χρωμένοις ·
Lemmas: μηδείς δέ ὁ ἀπό ὁ γῆ εὐπορέω διά ὁ ἐρημία φυράω ὁ ἄλευρον καί πήγνυμι μόνος ὑπό βραχύς θερμότης ὁ ἀπό αὐτός ἄρτος διατρέφω , καί οὗτος ἐπί τριάκοντα ἡμέρα χράω · πρός πολύς γάρ οὐ ἐξαρκέω χρόνος αὐτός ὅσος ἐκ ὁ Αἴγυπτος ἐπιφέρω καί οὗτος ὁ τροφή ταμιεύω καί πρός ἀνάγκη ἀλλά μή πρός κόρος αὐτός χράω ·
flavius-josephus.antiquitates-judaicae 2.317
ὅθεν εἰς μνήμην τῆς τότε ἐνδείας ἑορτὴν ἄγομεν ἐφʼ ἡμέρας ὀκτὼ τὴν τῶν ἀζύμων λεγομένην . τὸ μὲν οὖν πᾶν πλῆθος τῶν μετανισταμένων γυναιξὶν ἅμα καὶ τέκνοις σκοποῦσιν οὐκ εὐαρίθμητον ἦν , οἱ δὲ στρατεύσιμον ἔχοντες τὴν ἡλικίαν περὶ ἑξήκοντα μυριάδες ἦσαν .
Lemmas: ὅθεν εἰς μνήμη ὁ τότε ἔνδεια ἑορτή ἄγω ἐπί ἡμέρα ὀκτώ ὁ ὁ ἄζυμος λέγω . ὁ μέν οὖν πᾶς πλῆθος ὁ μετανίστημι γυνή ἅμα καί τέκνον σκοπέω οὐ εὐαρίθμητος εἰμί , ὁ δέ στρατεύσιμος ἔχω ὁ ἡλικία περί ἑξήκοντα μυριάς εἰμί .
flavius-josephus.antiquitates-judaicae 2.318
Κατέλιπον δὲ τὴν Αἴγυπτον μηνὶ Ξανθικῷ πεντεκαιδεκάτῃ κατὰ σελήνην μετὰ ἔτη τριάκοντα καὶ τετρακόσια ἢ τὸν πρόγονον ἡμῶν Ἅβραμον εἰς τὴν Χαναναίαν ἐλθεῖν , τῆς δὲ Ἰακώβου μεταναστάσεως εἰς τὴν Αἴγυπτον γενομένης διακοσίοις πρὸς τοῖς δεκαπέντε ἐνιαυτοῖς ὕστερον .
Lemmas: καταλείπω δέ ὁ Αἴγυπτος μείς Ξανθικός πεντεκαιδέκατος κατά σελήνη μετά ἔτος τριάκοντα καί τετρακόσιοι ἤ ὁ πρόγονος ἐγώ Ἅβραμος εἰς ὁ Χαναναῖος ἔρχομαι , ὁ δέ Ἰάκωβος μετανάστασις εἰς ὁ Αἴγυπτος γίγνομαι διακόσιοι πρός ὁ δεκαπέντε ἐνιαυτός ὕστερον .
flavius-josephus.antiquitates-judaicae 2.319
Μωυσῆς δʼ ἐγεγόνει μὲν ἔτος ὀγδοηκοστὸν ἤδη , ὁ δὲ ἀδελφὸς αὐτοῦ Ἀαρὼν τρισὶ πλείοσιν . ἐπεκομίζοντο δὲ καὶ τὰ τοῦ Ἰωσήπου ὀστᾶ ταῦτʼ ἐκείνου τοῖς υἱοῖς αὐτοῦ κελεύσαντος .
Lemmas: Μωϋσῆς δέ γίγνομαι μέν ἔτος ὀγδοηκοστός ἤδη , ὁ δέ ἀδελφός αὐτός Ἀαρών τρεῖς πολύς . ἐπικομίζω δέ καί ὁ ὁ Ἰώσηπος ὀστέον οὗτος ἐκεῖνος ὁ υἱός αὐτός κελεύω .
flavius-josephus.antiquitates-judaicae 2.320
Αἰγύπτιοι δʼ ἐπὶ τοῖς Ἑβραίοις ἐξελθοῦσι μετενόουν καὶ τοῦ βασιλέως δεινῶς φέροντος ὡς κατὰ γοητείαν τὴν Μωυσέος τούτων γεγονότων ἐπʼ αὐτοὺς ἐγνώκεσαν ἀπιέναι . καὶ λαβόντες ὅπλα καὶ παρασκευὴν ἐδίωκον ὡς ἐπανάξοντες αὐτοὺς εἰ καταλάβοιεν · καὶ γὰρ οὐκέτʼ αὐτοὺς ἐνέχεσθαι τῷ θεῷ · τὴν γὰρ ἔξοδον αὐτοῖς γεγονέναι ·
Lemmas: Αἰγύπτιος δέ ἐπί ὁ Ἑβραῖος ἐξέρχομαι μετανοέω καί ὁ βασιλεύς δεινός φέρω ὡς κατά γοητεία ὁ Μωϋσῆς οὗτος γίγνομαι ἐπί αὐτός γιγνώσκω ἀπέρχομαι . καί λαμβάνω ὅπλον καί παρασκευή διώκω ὡς ἐπανάγω αὐτός εἰ καταλαμβάνω · καί γάρ οὐκέτι αὐτός ἐνέχω ὁ θεός · ὁ γάρ ἔξοδος αὐτός γίγνομαι ·
flavius-josephus.antiquitates-judaicae 2.321
κρατήσειν δὲ ῥᾳδίως αὐτῶν ὑπέλαβον ἀνόπλων τε ὄντων καὶ ὑπὸ τῆς ὁδοιπορίας κεκοπωμένων . παρʼ ἑκάστων τε ἀναπυνθανόμενοι ᾗ χωρήσειαν ἐπέσπευδον τὴν δίωξιν , καίτοι χαλεπῆς οὔσης ὁδευθῆναι τῆς γῆς οὐ στρατοπέδοις μόνον ἀλλὰ καὶ καθʼ ἕνα .
Lemmas: κρατέω δέ ῥᾴδιος αὐτός ὑπολαμβάνω ἄνοπλος τε εἰμί καί ὑπό ὁ ὁδοιπορία κοπόω . παρά ἕκαστος τε ἀναπυνθάνομαι ᾗ χωρέω ἐπισπεύδω ὁ δίωξις , καίτοι χαλεπός εἰμί ὁδεύω ὁ γῆ οὐ στρατόπεδον μόνος ἀλλά καί κατά εἷς .
flavius-josephus.antiquitates-judaicae 2.322
Μωυσῆς δὲ ταύτῃ τοὺς Ἑβραίους ἀπήγαγεν , ἵνʼ εἰ μετανοήσαντες οἱ Αἰγύπτιοι διώκειν ἐθέλοιεν τιμωρίαν τῆς πονηρίας καὶ παραβάσεως τῶν ὡμολογημένων ὑπόσχοιεν , καὶ διὰ Παλαιστίνους , οὓς δυσμενῶς ἔχοντας κατὰ παλαιὰν ἀπέχθειαν οὖσαν ὁπωσοῦν ἐβούλετο λανθάνειν ἀπερχόμενος · ὅμορος γάρ ἐστι τῇ τῶν Αἰγυπτίων χώρᾳ ·
Lemmas: Μωϋσῆς δέ οὗτος ὁ Ἑβραῖος ἀπάγω , ἵνα εἰ μετανοέω ὁ Αἰγύπτιος διώκω ἐθέλω τιμωρία ὁ πονηρία καί παράβασις ὁ ὁμολογέω ὑπέχω , καί διά Παλαιστῖνος , ὅς δυσμενής ἔχω κατά παλαιός ἀπέχθεια εἰμί ὁπωσοῦν βούλομαι λανθάνω ἀπέρχομαι · ὅμορος γάρ εἰμί ὁ ὁ Αἰγύπτιος χώρα ·
flavius-josephus.antiquitates-judaicae 2.323
καὶ διὰ τοῦτο τὴν μὲν ἄγουσαν εἰς τὴν Παλαιστίνην οὐκ ἀνήγαγε τὸν λαὸν , ἀλλὰ διὰ τῆς ἐρήμου πολλὴν ἀνύσας ὁδὸν καὶ κακοπαθήσας ἠθέλησεν ἐμβαλεῖν εἰς τὴν Χαναναίαν · ἔτι τε καὶ διὰ τὰς ἐντολὰς τοῦ θεοῦ κελεύσαντος ἄγειν τὸν λαὸν εἰς τὸ Σιναῖον ὄρος ἐκεῖ ποιήσοντας τὰς θυσίας .
Lemmas: καί διά οὗτος ὁ μέν ἄγω εἰς ὁ Παλαιστίνη οὐ ἀνάγω ὁ λαός , ἀλλά διά ὁ ἐρῆμος πολύς ἀνύω ὁδός καί κακοπαθέω ἐθέλω ἐμβάλλω εἰς ὁ Χαναναῖος · ἔτι τε καί διά ὁ ἐντολή ὁ θεός κελεύω ἄγω ὁ λαός εἰς ὁ Σιναῖον ὄρος ἐκεῖ ποιέω ὁ θυσία .
flavius-josephus.antiquitates-judaicae 2.324
καταλαβόντες δὲ τοὺς Ἑβραίους οἱ Αἰγύπτιοι εἰς μάχην παρεσκευάζοντο καὶ συνελαύνουσιν αὐτοὺς ὑπὸ πολυχειρίας εἰς ὀλίγον χωρίον · ἑξακόσια γὰρ αὐτοῖς ἅρματα εἵπετο σὺν ἱππεῦσι πεντακισμυρίοις καὶ ὁπλιτῶν μυριάδες ἦσαν εἴκοσι . τὰς δὲ ὁδοὺς ἀπεφράγνυσαν , αἷς φεύξεσθαι τοὺς Ἑβραίους ὑπελάμβανον , μεταξὺ κρημνῶν αὐτοὺς ἀπροσβάτων καὶ τῆς θαλάττης ἀπολαμβάνοντες ·
Lemmas: καταλαμβάνω δέ ὁ Ἑβραῖος ὁ Αἰγύπτιος εἰς μάχη παρασκευάζω καί συνελαύνω αὐτός ὑπό πολυχειρία εἰς ὀλίγος χωρίον · ἑξακόσιοι γάρ αὐτός ἅρμα ἕπομαι σύν ἱππεύς πεντακισμύριοι καί ὁπλίτης μυριάς εἰμί εἴκοσι . ὁ δέ ὁδός ἀποφράσσω , ὅς φεύγω ὁ Ἑβραῖος ὑπολαμβάνω , μεταξύ κρημνός αὐτός ἀπρόσβατος καί ὁ θάλασσα ἀπολαμβάνω ·
flavius-josephus.antiquitates-judaicae 2.325
τελευτᾷ γὰρ εἰς αὐτὴν ὄρος ὑπὸ τραχύτητος ὁδῶν ἄπορον καὶ φυγῆς ἀπολαμβανόμενον . τοιγαροῦν ἐν τῇ εἰσβολῇ τῇ πρὸς θάλατταν τοῦ ὄρους τοὺς Ἑβραίους ἀπέφραττον τῷ στρατοπέδῳ κατὰ στόμα τοῦτο ἱδρυσάμενοι , ὅπως τὴν εἰς τὸ πεδίον ἔξοδον ὦσιν αὐτοὺς ἀφῃρημένοι .
Lemmas: τελευτάω γάρ εἰς αὐτός ὄρος ὑπό τραχύτης ὁδός ἄπορος καί φυγή ἀπολαμβάνω . τοιγαροῦν ἐν ὁ εἰσβολή ὁ πρός θάλασσα ὁ ὄρος ὁ Ἑβραῖος ἀποφράσσω ὁ στρατόπεδον κατά στόμα οὗτος ἱδρύω , ὅπως ὁ εἰς ὁ πεδίον ἔξοδος εἰμί αὐτός ἀφαιρέω .
flavius-josephus.antiquitates-judaicae 2.326
Μήτʼ οὖν ὑπομένειν πολιορκουμένων τρόπῳ διὰ τὴν ἔνδειαν τῶν ἐπιτηδείων δυνάμενοι μήτε φυγῆς εὐπορίαν ὁρῶντες , ὅπλων τε σπανίζοντες εἰ καὶ μάχεσθαι δόξειεν αὐτοῖς , ἐν ἐλπίδι τοῦ πάντως ἀπολεῖσθαι καθειστήκεσαν , εἰ μὴ παραδώσουσιν ἑαυτοὺς τοῖς Αἰγυπτίοις ἐθελουσίους .
Lemmas: μήτε οὖν ὑπομένω πολιορκέω τρόπος διά ὁ ἔνδεια ὁ ἐπιτήδειος δύναμαι μήτε φυγή εὐπορία ὁράω , ὅπλον τε σπανίζω εἰ καί μάχομαι δοκέω αὐτός , ἐν ἐλπίς ὁ πάντως ἀπόλλυμι καθίστημι , εἰ μή παραδίδωμι ἑαυτοῦ ὁ Αἰγύπτιος ἐθελούσιος .
flavius-josephus.antiquitates-judaicae 2.327
καὶ τὸν Μωυσῆν ᾐτιῶντο πάντων ἐπιλελησμένοι τῶν ἐκ θεοῦ πρὸς τὴν ἐλευθερίαν αὐτοῖς σημείων γεγονότων , ὡς καὶ τὸν προφήτην παρορμῶντα καὶ τὴν σωτηρίαν αὐτοῖς ἐπαγγελλόμενον ὑπὸ ἀπιστίας λίθοις ἐθελῆσαι βαλεῖν παραδιδόναι τε σφᾶς τοῖς Αἰγυπτίοις διεγνωκέναι .
Lemmas: καί ὁ Μωϋσῆς αἰτιάομαι πᾶς ἐπιλανθάνω ὁ ἐκ θεός πρός ὁ ἐλευθερία αὐτός σημεῖον γίγνομαι , ὡς καί ὁ προφήτης παρορμάω καί ὁ σωτηρία αὐτός ἐπαγγέλλω ὑπό ἀπιστία λίθος ἐθέλω βάλλω παραδίδωμι τε σφεῖς ὁ Αἰγύπτιος διαγιγνώσκω .
flavius-josephus.antiquitates-judaicae 2.328
πένθος τε ἦν καὶ ὀδυρμοὶ γυναικῶν καὶ παίδων πρὸ ὀφθαλμῶν ἐχόντων τὸν ὄλεθρον ὄρεσι καὶ θαλάττῃ περικεκλεισμένων καὶ πολεμίοις καὶ φυγὴν οὐδαμόθεν ἐκ τούτων ἐπινοούντων .
Lemmas: πένθος τε εἰμί καί ὀδυρμός γυνή καί παῖς πρό ὀφθαλμός ἔχω ὁ ὄλεθρος ὄρος καί θάλασσα περικλῄζω καί πολέμιος καί φυγή οὐδαμόθεν ἐκ οὗτος ἐπινοέω .
flavius-josephus.antiquitates-judaicae 2.329
Μωυσῆς δὲ καίπερ ἀγριαίνοντος πρὸς αὐτὸν τοῦ πλήθους οὔτʼ αὐτὸς ἐνέκαμνε τῇ περὶ αὐτοὺς προνοίᾳ καὶ τῷ θεῷ κατεφρόνει τά τε ἄλλα πρὸς τὴν ἐλευθερίαν αὐτοῖς ὅσα προεῖπε παρεσχηκότος καὶ μηδὲ τότʼ αὐτοὺς ἐάσοντος ὑπὸ τοῖς ἐχθροῖς γενομένους ἢ δουλεύειν ἢ ἀπολέσθαι ,
Lemmas: Μωϋσῆς δέ καίπερ ἀγριαίνω πρός αὐτός ὁ πλῆθος οὔτε αὐτός ἐγκάμνω ὁ περί αὐτός πρόνοια καί ὁ θεός καταφρονέω ὁ τε ἄλλος πρός ὁ ἐλευθερία αὐτός ὅσος προλέγω παρέχω καί μηδέ τότε αὐτός ἐάω ὑπό ὁ ἐχθρός γίγνομαι ἤ δουλεύω ἤ ἀπόλλυμι ,
flavius-josephus.antiquitates-judaicae 2.330
καὶ στὰς ἐν μέσοις οὐδὲ ἀνθρώποις , εἶπε , καλῶς τὰ παρόντα πεπολιτευμένοις πρὸς ἡμᾶς δίκαιον ἦν ἀπιστεῖν ὡς οὐχ ὁμοίοις ἐσομένοις πρὸς τὰ μέλλοντα , τῆς δὲ τοῦ θεοῦ νῦν ἀπογινώσκειν ὑμᾶς προνοίας μανίας ἔργον ἂν εἴη ,
Lemmas: καί ἵστημι ἐν μέσος οὐδέ ἄνθρωπος , λέγω , καλός ὁ πάρειμι πολιτεύω πρός ἐγώ δίκαιος εἰμί ἀπιστέω ὡς οὐ ὅμοιος εἰμί πρός ὁ μέλλω , ὁ δέ ὁ θεός νῦν ἀπογιγνώσκω σύ πρόνοια μανία ἔργον ἄν εἰμί ,
flavius-josephus.antiquitates-judaicae 2.331
παρʼ οὗ πάνθʼ ὑμῖν ἀπήντηκεν ὅσα διʼ ἐμοῦ πρὸς σωτηρίαν καὶ τὴν ἀπαλλαγὴν τῆς δουλείας οὐδὲ προσδοκῶσιν ὑπέσχετο . μᾶλλον δʼ ἐχρῆν ἀπόρους , ὡς δοκεῖτε , γεγενημένους βοηθὸν ἐλπίζειν τὸν θεόν , οὗ καὶ τὸ νῦν εἰς ταύτην ὑμᾶς περικεκλεῖσθαι τὴν δυσχωρίαν ἔργον ,
Lemmas: παρά ὅς πᾶς σύ ἀπαντάω ὅσος διά ἐγώ πρός σωτηρία καί ὁ ἀπαλλαγή ὁ δουλεία οὐδέ προσδοκάζω ὑπισχνέομαι . μάλα δέ χρή ἄπορος , ὡς δοκέω , γίγνομαι βοηθός ἐλπίζω ὁ θεός , ὅς καί ὁ νῦν εἰς οὗτος σύ περικλῄζω ὁ δυσχωρία ἔργον ,
flavius-josephus.antiquitates-judaicae 2.332
ἵνʼ ἐξ ἀμηχάνων ὅθεν οὔθʼ αὐτοὺς νομίζετε σωτηρίαν ἕξειν οὔθʼ οἱ πολέμιοι ἐκ τούτων ῥυσάμενος τήν τε ἰσχὺν ἐπιδείξηται τὴν ἑαυτοῦ καὶ τὴν περὶ ὑμᾶς πρόνοιαν . οὐ γὰρ ἐπὶ μικροῖς τὸ θεῖον τὴν ἑαυτοῦ συμμαχίαν οἷς ἂν εὔνουν ᾖ δίδωσιν , ἀλλʼ ἐφʼ οἷς ἀνθρωπίνην ἐλπίδα μὴ βλέποι πρὸς τὸ κρεῖττον παροῦσαν .
Lemmas: ἵνα ἐκ ἀμήχανος ὅθεν οὔτε αὐτός νομίζω σωτηρία ἔχω οὔτε ὁ πολέμιος ἐκ οὗτος ἐρύω ὁ τε ἰσχύς ἐπιδείκνυμι ὁ ἑαυτοῦ καί ὁ περί σύ πρόνοια . οὐ γάρ ἐπί μικρός ὁ θεῖος ὁ ἑαυτοῦ συμμαχία ὅς ἄν εὔνους εἰμί δίδωμι , ἀλλά ἐπί ὅς ἀνθρώπινος ἐλπίς μή βλέπω πρός ὁ κρατύς πάρειμι .
flavius-josephus.antiquitates-judaicae 2.333
ὅθεν τοιούτῳ βοηθῷ πεπιστευκότες , ᾧ δύναμις καὶ τὰ μικρὰ ποιῆσαι μεγάλα καὶ τῶν τηλικούτων ἀσθένειαν καταψηφίσασθαι , μὴ καταπέπληχθε τὴν Αἰγυπτίων παρασκευήν , μηδʼ ὅτι θάλασσα καὶ κατόπιν ὑμῖν ὄρη φυγῆς ὁδὸν οὐ παρέχοντα διὰ τοῦτʼ ἀπογινώσκετε τὴν σωτηρίαν · γένοιτο γὰρ ἂν καὶ ταῦθʼ ὑμῖν πεδία τοῦ θεοῦ θελήσαντος καὶ γῆ τὸ πέλαγος .
Lemmas: ὅθεν τοιοῦτος βοηθός πιστεύω , ὅς δύναμις καί ὁ μικρός ποιέω μέγας καί ὁ τηλικοῦτος ἀσθένεια καταψηφίζομαι , μή καταπλήσσω ὁ Αἰγύπτιος παρασκευή , μηδέ ὅτι θάλασσα καί κατόπιν σύ ὄρος φυγή ὁδός οὐ παρέχω διά οὗτος ἀπογιγνώσκω ὁ σωτηρία · γίγνομαι γάρ ἄν καί οὗτος σύ πεδίον ὁ θεός ἐθέλω καί γῆ ὁ πέλαγος .
flavius-josephus.antiquitates-judaicae 2.334
Τοσαῦτα εἰπὼν ἦγεν αὐτοὺς ἐπὶ τὴν θάλασσαν τῶν Αἰγυπτίων ὁρώντων · ἐν ὄψει γὰρ ἦσαν καὶ τῷ πόνῳ τεταλαιπωρημένοι τῆς διώξεως εἰς τὴν ὑστεραίαν τὴν μάχην ὑπερβαλέσθαι καλῶς ἔχειν ὑπελάμβανον . ἐπειδὴ δὲ πρὸς τῷ αἰγιαλῷ Μωυσῆς ἐγεγόνει , λαβὼν τὴν βακτηρίαν τὸν θεὸν ἱκέτευε καὶ σύμμαχον καὶ βοηθὸν ἐκάλει λέγων ·
Lemmas: τοσοῦτος λέγω ἄγω αὐτός ἐπί ὁ θάλασσα ὁ Αἰγύπτιος ὁράω · ἐν ὄψις γάρ εἰμί καί ὁ πόνος ταλαιπωρέω ὁ δίωξις εἰς ὁ ὑστεραῖος ὁ μάχη ὑπερβάλλω καλός ἔχω ὑπολαμβάνω . ἐπειδή δέ πρός ὁ αἰγιαλός Μωϋσῆς γίγνομαι , λαμβάνω ὁ βακτηρία ὁ θεός ἱκετεύω καί σύμμαχος καί βοηθός καλέω λέγω ·
flavius-josephus.antiquitates-judaicae 2.335
οὐδʼ αὐτὸς μὲν ἀγνοεῖς , ὅτι φυγεῖν ἡμῖν ἐκ τῶν παρόντων οὔτε κατὰ ῥώμην οὔτε κατʼ ἐπίνοιάν ἐστιν ἀνθρωπίνην , ἀλλʼ εἰ δή τι πάντως σωτήριον στρατῷ τῷ κατὰ τὴν σὴν βούλησιν ἀφέντι τὴν Αἴγυπτον , σόν ἐστιν ἐκπορίζειν .
Lemmas: οὐδέ αὐτός μέν ἀγνοέω , ὅτι φεύγω ἐγώ ἐκ ὁ πάρειμι οὔτε κατά ῥώμη οὔτε κατά ἐπίνοια εἰμί ἀνθρώπινος , ἀλλά εἰ δή τις πάντως σωτήριος στρατός ὁ κατά ὁ σός βούλησις ἀφίημι ὁ Αἴγυπτος , σός εἰμί ἐκπορίζω .
flavius-josephus.antiquitates-judaicae 2.336
ἡμεῖς τε ἄλλην ἀπεγνωκότες ἐλπίδα καὶ μηχανὴν εἰς τὴν ἀπὸ σοῦ μόνου καταφεύγομεν , καὶ εἴ τι παρὰ τῆς σῆς ἔλθοι προνοίας ἐξαρπάσαι τῆς Αἰγυπτίων ὀργῆς ἡμᾶς δυνάμενον ἀφορῶμεν . ἀφίκοιτο δὲ τοῦτο ταχέως τὴν σὴν ἐμφανίσον ἡμῖν δύναμιν καὶ τὸν λαὸν ὑπὸ ἀνελπιστίας καταπεπτωκότα πρὸς τὸ χεῖρον ἀναστῆσον εἰς εὐθυμίαν καὶ τὸ περὶ τῆς σωτηρίας θάρσος .
Lemmas: ἐγώ τε ἄλλος ἀπογιγνώσκω ἐλπίς καί μηχανή εἰς ὁ ἀπό σύ μόνος καταφεύγω , καί εἰ τις παρά ὁ σός ἔρχομαι πρόνοια ἐξαρπάζω ὁ Αἰγύπτιος ὀργή ἐγώ δύναμαι ἀφοράω . ἀφικνέομαι δέ οὗτος ταχύς ὁ σός ἐμφανίζω ἐγώ δύναμις καί ὁ λαός ὑπό ἀνελπιστία καταπίπτω πρός ὁ κακός ἀνίστημι εἰς εὐθυμία καί ὁ περί ὁ σωτηρία θάρσος .
flavius-josephus.antiquitates-judaicae 2.337
ἐν οὐκ ἀλλοτρίοις δʼ ἐσμὲν τοῖς ἀπόροις , ἀλλὰ σὴ μὲν ἡ θάλασσα , σὸν δὲ τὸ περικλεῖον ἡμᾶς ὄρος , ὡς ἀνοιγῆναι μὲν τοῦτο σοῦ κελεύσαντος , ἠπειρωθῆναι δὲ καὶ τὸ πέλαγος , εἶναι δὲ ἡμῖν ἀποδρᾶναι καὶ διʼ ἀέρος δόξαν ἰσχύι τῇ σῇ τοῦτον ἡμᾶς σώζεσθαι τὸν τρόπον .
Lemmas: ἐν οὐ ἀλλότριος δέ εἰμί ὁ ἄπορος , ἀλλά σός μέν ὁ θάλασσα , σός δέ ὁ περικλείω ἐγώ ὄρος , ὡς ἀνοίγνυμι μέν οὗτος σύ κελεύω , ἠπειρόω δέ καί ὁ πέλαγος , εἰμί δέ ἐγώ ἀποδιδράσκω καί διά ἀήρ δόξα ἰσχύς ὁ σός οὗτος ἐγώ σῴζω ὁ τρόπος .
flavius-josephus.antiquitates-judaicae 2.338
Τοσαῦτα ἐπιθειάσας τύπτει τῇ βακτηρίᾳ τὴν θάλατταν . ἡ δʼ ὑπὸ τῆς πληγῆς ἀνεκόπη καὶ εἰς αὑτὴν ὑποχωρήσασα γυμνὴν ἀφίησι τὴν γῆν ὁδὸν Ἑβραίοις εἶναι καὶ φυγήν .
Lemmas: τοσοῦτος ἐπιθειάζω τύπτω ὁ βακτηρία ὁ θάλασσα . ὁ δέ ὑπό ὁ πληγή ἀνακόπτω καί εἰς ἑαυτοῦ ὑποχωρέω γυμνός ἀφίημι ὁ γῆ ὁδός Ἑβραῖος εἰμί καί φυγή .
flavius-josephus.antiquitates-judaicae 2.339
Μωυσῆς δὲ ὁρῶν τὴν ἐπιφάνειαν τοῦ θεοῦ καὶ τὸ πέλαγος ἐκκεχωρηκὸς αὐτοῖς τῆς ἰδίας ἠπείρου πρῶτος ἐνέβαινεν αὐτῇ καὶ τοὺς Ἑβραίους ἐκέλευεν ἕπεσθαι διὰ θείας ὁδοῦ ποιουμένους τὴν πορείαν καὶ τῷ κινδύνῳ τῶν παρόντων πολεμίων ἡδομένους καὶ χάριν ἔχοντας διὰ τὴν παράλογον οὕτως ἐξ αὐτοῦ σωτηρίαν ἀναφανεῖσαν .
Lemmas: Μωϋσῆς δέ ὁράω ὁ ἐπιφάνεια ὁ θεός καί ὁ πέλαγος ἐκχωρέω αὐτός ὁ ἴδιος ἤπειρος πρῶτος ἐμβαίνω αὐτός καί ὁ Ἑβραῖος κελεύω ἕπομαι διά θεῖος ὁδός ποιέω ὁ πορεία καί ὁ κίνδυνος ὁ πάρειμι πολέμιος ἥδομαι καί χάρις ἔχω διά ὁ παράλογος οὕτως ἐκ αὐτός σωτηρία ἀναφαίνω .
flavius-josephus.antiquitates-judaicae 2.340
Τῶν δʼ οὐκέτʼ ὀκνούντων , ἀλλʼ ἱεμένων μετὰ σπουδῆς ὡς συμπαρόντος αὐτοῖς τοῦ θεοῦ , μαίνεσθαι μὲν αὐτοὺς τὸ πρῶτον Αἰγύπτιοι ἐδόκουν ὡς ἐπὶ πρόδηλον ὄλεθρον ὁρμωμένους , ἐπεὶ δὲ ἑώρων ἀβλαβεῖς ἐπὶ τὸ πολὺ προκεκοφότας καὶ μηδὲν αὐτοῖς ἐμπόδιον μηδὲ δυσχερὲς ἀπαντῆσαν , διώκειν ὡρμήκεσαν αὐτοὺς ὡς κἀκείνοις ἠρεμήσοντος τοῦ πελάγους , καὶ προτάξαντες τὴν ἵππον κατέβαινον .
Lemmas: ὁ δέ οὐκέτι ὀκνέω , ἀλλά ἵημι μετά σπουδή ὡς συμπάρειμι αὐτός ὁ θεός , μαίνομαι μέν αὐτός ὁ πρῶτος Αἰγύπτιος δοκέω ὡς ἐπί πρόδηλος ὄλεθρος ὁρμάω , ἐπεί δέ ὁράω ἀβλαβής ἐπί ὁ πολύς προκόπτω καί μηδείς αὐτός ἐμπόδιος μηδέ δυσχερής ἀπαντάω , διώκω ὁρμάω αὐτός ὡς ἐκεῖνος ἠρεμέω ὁ πέλαγος , καί προτάσσω ὁ ἵππος καταβαίνω .
flavius-josephus.antiquitates-judaicae 2.341
Ἑβραῖοι δὲ καθοπλιζομένους καὶ τὸν χρόνον εἰς τοῦτο τρίβοντας ἔφθασαν εἰς τὴν ἀντιπέραν γῆν ἀπαθεῖς ἐκφυγόντες , ὅθεν καὶ θαρσαλεωτέροις συνέβαινε πρὸς τὴν δίωξιν ὡς οὐδὲν οὐδʼ αὐτῶν πεισομένων εἶναι .
Lemmas: Ἑβραῖος δέ καθοπλίζω καί ὁ χρόνος εἰς οὗτος τρίβω φθάνω εἰς ὁ ἀντιπέρας γῆ ἀπαθής ἐκφεύγω , ὅθεν καί θαρσαλέος συμβαίνω πρός ὁ δίωξις ὡς οὐδείς οὐδέ αὐτός πάσχω εἰμί .
flavius-josephus.antiquitates-judaicae 2.342
Αἰγύπτιοι δʼ ἐλάνθανον ἰδίαν ὁδὸν Ἑβραίοις γεγενημένην , ἀλλʼ οὐχὶ κοινὴν ἐπεμβαίνοντες καὶ μέχρι σωτηρίας τῶν κεκινδυνευκότων πεποιημένην , ἀλλʼ οὐχὶ καὶ τοῖς ἐπʼ ἀπωλείᾳ τῇ τούτων ὡρμημένοις χρῆσθαι θέλουσιν .
Lemmas: Αἰγύπτιος δέ λανθάνω ἴδιος ὁδός Ἑβραῖος γίγνομαι , ἀλλά οὐ κοινός ἐπεμβαίνω καί μέχρι σωτηρία ὁ κινδυνεύω ποιέω , ἀλλά οὐ καί ὁ ἐπί ἀπώλεια ὁ οὗτος ὁρμάω χράω ἐθέλω .
flavius-josephus.antiquitates-judaicae 2.343
ὡς οὖν ὁ τῶν Αἰγυπτίων στρατὸς ἅπας ἐντὸς ἦν , ἐπιχεῖται πάλιν ἡ θάλασσα καὶ περικαταλαμβάνει ῥοώδης ὑπὸ πνευμάτων κατιοῦσα τοὺς Αἰγυπτίους , ὄμβροι τʼ ἀπʼ οὐρανοῦ κατέβαινον καὶ βρονταὶ σκληραὶ προσεξαπτομένης ἀστραπῆς καὶ κεραυνοὶ δὲ κατηνέχθησαν .
Lemmas: ὡς οὖν ὁ ὁ Αἰγύπτιος στρατός ἅπας ἐντός εἰμί , ἐπιχέω πάλιν ὁ θάλασσα καί περικαταλαμβάνω ῥοώδης ὑπό πνεῦμα κατέρχομαι ὁ Αἰγύπτιος , ὄμβρος τε ἀπό οὐρανός καταβαίνω καί βροντή σκληρός προσεξάπτω ἀστραπή καί κεραυνός δέ καταφέρω .
flavius-josephus.antiquitates-judaicae 2.344
ὅλως δʼ οὐδὲν ἦν τῶν ἐπʼ ἀπωλείᾳ κατὰ μῆνιν θεοῦ συμπιπτόντων ἀνθρώποις , ὃ μὴ τότε συνῆλθε · καὶ γὰρ νὺξ αὐτοὺς ζοφώδης καὶ σκοτεινὴ κατέλαβε . καὶ οἱ μὲν οὕτως ἀπώλοντο πάντες , ὡς μηδʼ ἄγγελον τῆς συμφορᾶς τοῖς ὑπολελειμμένοις ὑποστρέψαι .
Lemmas: ὅλος δέ οὐδείς εἰμί ὁ ἐπί ἀπώλεια κατά μῆνις θεός συμπίπτω ἄνθρωπος , ὅς μή τότε συνέρχομαι · καί γάρ νύξ αὐτός ζοφώδης καί σκοτεινός καταλαμβάνω . καί ὁ μέν οὕτως ἀπόλλυμι πᾶς , ὡς μηδέ ἄγγελος ὁ συμφορά ὁ ὑπολείπω ὑποστρέφω .
flavius-josephus.antiquitates-judaicae 2.345
Τοὺς δʼ Ἑβραίους οὐδὲ κατασχεῖν ἦν ἐπὶ τῇ χαρᾷ τῆς παραδόξου σωτηρίας καὶ τῇ τῶν πολεμίων ἀπωλείᾳ , βεβαίως νομίζοντας ἠλευθερῶσθαι τῶν ἀναγκαζόντων δουλεύειν διεφθαρμένων καὶ τὸν θεὸν οὕτως ἐναργῶς ἔχοντας βοηθοῦντα .
Lemmas: ὁ δέ Ἑβραῖος οὐδέ κατέχω εἰμί ἐπί ὁ χαρά ὁ παράδοξος σωτηρία καί ὁ ὁ πολέμιος ἀπώλεια , βέβαιος νομίζω ἐλευθερόω ὁ ἀναγκάζω δουλεύω διαφθείρω καί ὁ θεός οὕτως ἐναργής ἔχω βοηθέω .
flavius-josephus.antiquitates-judaicae 2.346
καὶ οἱ μὲν αὐτοί τε τὸν κίνδυνον οὕτως ἐκφυγόντες καὶ προσέτι τοὺς ἐχθροὺς ἐπιδόντες κεκολασμένους , ὡς οὐκ ἄλλοι τινὲς μνημονεύονται τῶν πρόσθεν ἀνθρώπων , ἐν ὕμνοις ἦσαν καὶ παιδιαῖς ὅλην τὴν νύκτα , καὶ Μωυσῆς ᾠδὴν εἰς τὸν θεὸν ἐγκώμιόν τε καὶ τῆς εὐμενείας εὐχαριστίαν περιέχουσαν ἐν ἑξαμέτρῳ τόνῳ συντίθησιν .
Lemmas: καί ὁ μέν αὐτός τε ὁ κίνδυνος οὕτως ἐκφεύγω καί προσέτι ὁ ἐχθρός ἐπιδίδωμι κολάζω , ὡς οὐ ἄλλος τις μνημονεύω ὁ πρόσθεν ἄνθρωπος , ἐν ὕμνος εἰμί καί παιδιά ὅλος ὁ νύξ , καί Μωϋσῆς ἀοιδή εἰς ὁ θεός ἐγκώμιον τε καί ὁ εὐμένεια εὐχαριστία περιέχω ἐν ἑξάμετρος τόνος συντίθημι .
flavius-josephus.antiquitates-judaicae 2.347
Ἐγὼ μὲν οὖν ὡς εὗρον ἐν ταῖς ἱεραῖς βίβλοις οὕτως ἕκαστον τούτων παραδέδωκα · θαυμάσῃ δὲ μηδεὶς τοῦ λόγου τὸ παράδοξον , εἰ ἀρχαίοις ἀνθρώποις καὶ πονηρίας ἀπείροις εὑρέθη σωτηρίας ὁδὸς καὶ διὰ θαλάσσης εἴτε κατὰ βούλησιν θεοῦ εἴτε κατὰ ταὐτόματον ,
Lemmas: ἐγώ μέν οὖν ὡς εὑρίσκω ἐν ὁ ἱερός βίβλος οὕτως ἕκαστος οὗτος παραδίδωμι · θαυμάζω δέ μηδείς ὁ λόγος ὁ παράδοξος , εἰ ἀρχαῖος ἄνθρωπος καί πονηρία ἄπειρος εὑρίσκω σωτηρία ὁδός καί διά θάλασσα εἴτε κατά βούλησις θεός εἴτε κατά αὐτόματος ,
flavius-josephus.antiquitates-judaicae 2.348
ὁπότε καὶ τοῖς περὶ τὸν Ἀλέξανδρον τὸν βασιλέα τῆς Μακεδονίας χθὲς καὶ πρῴην γεγονόσιν ὑπεχώρησε τὸ Παμφύλιον πέλαγος καὶ ὁδὸν ἄλλην οὐκ ἔχουσι παρέσχε τὴν διʼ αὐτοῦ καταλῦσαι τὴν Περσῶν ἡγεμονίαν τοῦ θεοῦ θελήσαντος , καὶ τοῦτο πάντες ὁμολογοῦσιν οἱ τὰς Ἀλεξάνδρου πράξεις συγγραψάμενοι . περὶ μὲν οὖν τούτων ὡς ἑκάστῳ δοκεῖ διαλαμβανέτω .
Lemmas: ὁπότε καί ὁ περί ὁ Ἀλέξανδρος ὁ βασιλεύς ὁ Μακεδονία χθές καί πρῴην γίγνομαι ὑποχωρέω ὁ Παμφύλιον πέλαγος καί ὁδός ἄλλος οὐ ἔχω παρέχω ὁ διά αὐτός καταλύω ὁ Πέρσης ἡγεμονία ὁ θεός ἐθέλω , καί οὗτος πᾶς ὁμολογέω ὁ ὁ Ἀλέξανδρος πρᾶξις συγγράφω . περί μέν οὖν οὗτος ὡς ἕκαστος δοκέω διαλαμβάνω .
flavius-josephus.antiquitates-judaicae 2.349
Τῇ δʼ ὑστεραίᾳ τὰ ὅπλα τῶν Αἰγυπτίων προσενεχθέντα τῷ στρατοπέδῳ τῶν Ἑβραίων ὑπὸ τοῦ ῥοῦ καὶ τῆς βίας τοῦ πνεύματος ἐπʼ ἐκεῖνο ἐκδιδούσης ὁ Μωυσῆς καὶ τοῦτο εἰκάσας τῇ τοῦ θεοῦ προνοίᾳ γεγονέναι , ὅπως μηδὲ ὅπλων ὦσιν ἄποροι , συναγαγὼν καὶ τούτοις σκεπάσας τοὺς Ἑβραίους ἦγεν ἐπὶ τὸ Σιναῖον ὄρος θύσων ἐκεῖ τῷ θεῷ καὶ τὰ σῶστρα τῆς πληθύος ἀποδώσων , καθὼς αὐτῷ καὶ προείρητο .
Lemmas: ὁ δέ ὑστεραῖος ὁ ὅπλον ὁ Αἰγύπτιος προσφέρω ὁ στρατόπεδον ὁ Ἑβραῖος ὑπό ὁ ῥόος καί ὁ βία ὁ πνεῦμα ἐπί ἐκεῖνος ἐκδίδωμι ὁ Μωϋσῆς καί οὗτος εἰκάζω ὁ ὁ θεός πρόνοια γίγνομαι , ὅπως μηδέ ὅπλον εἰμί ἄπορος , συνάγω καί οὗτος σκεπάζω ὁ Ἑβραῖος ἄγω ἐπί ὁ Σιναῖον ὄρος θύω ἐκεῖ ὁ θεός καί ὁ σῶστρα ὁ πληθύς ἀποδίδωμι , καθώς αὐτός καί προλέγω .
flavius-josephus.antiquitates-judaicae 3.arg
Ὡς Μωυσῆς τὸν λαὸν ἀπ' Αἰγύπτου ἀναλαβὼν ἤγαγεν ἐπὶ τὸ Σιναῖον ὄρος πολλὰ ταλαιπωρήσαντα ἐν τῇ ὁδοιπορίᾳ . ὡς πολεμήσαντες Ἑβραίοις Ἀμαληκῖται καὶ οἱ πέριξ ἡττήθησαν καὶ πολλὴν τῆς στρατιᾶς ἀπέβαλον . ὅτι τὸν πενθερὸν αὑτοῦ Ἰεθὴρ Μωυσῆς παραγενόμενον πρὸς αὐτὸν εἰς τὸ Σιναῖον ἀσμένως ὑπεδέξατο . ὡς ὑπέθετο διατάξαι τὸν λαὸν αὐτῷ κατὰ χιλιάρχους καὶ ἑκατοντάρχους ἄτακτον ὄντα τὸ πρῶτον , καὶ ὡς ἕκαστα τούτων ἐποίησε Μωυσῆς κατὰ τὴν τοῦ πενθεροῦ παραίνεσιν . ὡς ἀναβὰς Μωυσῆς ἐπὶ τὸ Σιναῖον ὄρος καὶ λαβὼν παρὰ τοῦ θεοῦ τοὺς νόμους τοῖς Ἑβραίοις ἔδωκεν . περὶ τῆς σκηνῆς ἣν κατεσκεύασε Μωυσῆς ἐν τῇ ἐρημίᾳ εἰς τιμὴν τοῦ θεοῦ , ὥστε ναὸν εἶναι δοκεῖν . τίνες τε τοῖς ἱερεῦσίν εἰσιν αἱ στολαὶ καὶ ἡ τοῦ ἀρχιερέως · καὶ τῶν ἁγνειῶν οἱ τρόποι καὶ περὶ τῶν ἑορτῶν καὶ ὡς ἑκάστη τῶν ἑορτῶν διατέτακται . ὡς ἐκεῖθεν ἄρας Μωυσῆς ἤγαγεν εἰς τοὺς ὅρους τῶν Χαναναίων καὶ τοὺς κατοψομένους αὐτῶν τὴν χώραν καὶ τῶν πόλεων τὸ μέγεθος ἐξαπέστειλεν . ὅτι τῶν πεμφθέντων μετὰ τεσσαρακοστὴν ὑποστρεψάντων ἡμέραν καὶ λεγόντων οὐκ ἀξιομάχους αὐτοὺς ἀλλὰ τὴν τῶν Χαναναίων ὑπεξαιρόντων δύναμιν , τὸ πλῆθος ταραχθὲν καὶ πεσὸν εἰς ἀπόγνωσιν ὥρμησεν ὥστε καταλεῦσαι παρὰ μικρὸν τὸν Μωυσῆν καὶ πάλιν εἰς τὴν Αἴγυπτον ὑποστρέψαι δουλεύειν διεγνωκότες . καὶ ὡς ἐπὶ τούτῳ Μωυσῆς διαγανακτήσας τὸν θεὸν αὐτοῖς ἐπὶ ἔτη τεσσαράκοντα τὴν ἐπὶ τῆς ἐρημίας διατριβὴν προειπεῖν ὠργίσθαι , καὶ μήτ' εἰς Αἴγυπτον ὑποστρέφειν μήτε λαβεῖν τὴν Χαναναίαν . περιέχει ἡ βίβλος χρόνον ἐτῶν δύο .
Lemmas: ὡς Μωυσῆς ὁ λαός ἀπό Αἴγυπτος ἀναλαμβάνω ἄγω ἐπί ὁ Σιναῖον ὄρος πολύς ταλαιπωρέω ἐν ὁ ὁδοιπορία . ὡς πολεμέω Ἑβραῖος Ἀμαληκίτης καί ὁ πέριξ ἡσσάομαι καί πολύς ὁ στρατιά ἀποβάλλω . ὅτι ὁ πενθερός αὐτός Ἰεθήρ Μωυσῆς παραγίγνομαι πρός αὐτός εἰς ὁ Σιναῖον ἄσμενος ὑποδέχομαι . ὡς ὑποτίθημι διατάσσω ὁ λαός αὐτός κατά χιλίαρχος καί ἑκατόνταρχος ἄτακτος εἰμί ὁ πρῶτος , καί ὡς ἕκαστος οὗτος ποιέω Μωυσῆς κατά ὁ ὁ πενθερός παραίνεσις . ὡς ἀναβαίνω Μωυσῆς ἐπί ὁ Σιναῖον ὄρος καί λαμβάνω παρά ὁ θεός ὁ νόμος ὁ Ἑβραῖος δίδωμι . περί ὁ σκηνή ὅς κατασκευάζω Μωυσῆς ἐν ὁ ἐρημία εἰς τιμή ὁ θεός , ὥστε ναός ἔρχομαι δοκέω . τίς τε ὁ ἱερεύς εἰμί ὁ στολή καί ὁ ὁ ἀρχιερεύς · καί ὁ ἁγνεία ὁ τρόπος καί περί ὁ ἑορτή καί ὡς ἕκαστος ὁ ἑορτή διατάσσω . ὡς ἐκεῖθεν αἴρω Μωυσῆς ἄγω εἰς ὁ ὅρος ὁ Χαναναῖος καί ὁ καθοράω αὐτός ὁ χώρα καί ὁ πόλις ὁ μέγεθος ἐξαποστέλλω . ὅτι ὁ πέμπω μετά τεσσαρακοστός ὑποστρέφω ἡμέρα καί λέγω οὐ ἀξιόμαχος αὐτός ἀλλά ὁ ὁ Χαναναῖος ὑπεξαίρω δύναμις , ὁ πλῆθος ταράσσω καί πίπτω εἰς ἀπόγνωσις ὁρμάω ὥστε καταλεύω παρά μικρός ὁ Μωυσῆς καί πάλιν εἰς ὁ Αἴγυπτος ὑποστρέφω δουλεύω διαγιγνώσκω . καί ὡς ἐπί οὗτος Μωυσῆς διαγανακτέω ὁ θεός αὐτός ἐπί ἔτος τεσσαράκοντα ὁ ἐπί ὁ ἐρημία διατριβή προλέγω ὀργίζω , καί μήτε εἰς Αἴγυπτος ὑποστρέφω μήτε λαμβάνω ὁ Χαναναῖος . περιέχω ὁ βίβλος χρόνος ἔτος δύο .
flavius-josephus.antiquitates-judaicae 3.1
Παραδόξου δὲ τῆς σωτηρίας τοῖς Ἑβραίοις οὕτως γενομένης δεινῶς ἐλύπει πάλιν αὐτοὺς ἀγομένους ἐπὶ τὸ Σιναῖον ὄρος ἡ χώρα τελέως οὖσα ἔρημος καὶ τῶν τε πρὸς τροφὴν αὐτοῖς ἄπορος , σπανίζουσα δὲ καὶ ὕδατος εἰς τὸ ἔσχατον , καὶ μὴ μόνον ἀνθρώποις τι παρασχεῖν ἐνδεής , ἀλλὰ καὶ μηδʼ ἄλλο τι τῶν ζῴων ἱκανὴ βόσκειν · ψαφαρὰ γάρ ἐστι καὶ νοτερὸν ἐξ αὐτῆς οὐδὲν ὅ τι καὶ φῦσαι καρπὸν δύναιτο . τοιαύτην δὲ οὖσαν τὴν χώραν ἐξ ἀνάγκης ὥδευον ἑτέραν ἀπελθεῖν οὐκ ἔχοντες .
Lemmas: παράδοξος δέ ὁ σωτηρία ὁ Ἑβραῖος οὕτως γίγνομαι δεινός λυπέω πάλιν αὐτός ἄγω ἐπί ὁ Σιναῖον ὄρος ὁ χώρα τέλειος εἰμί ἐρῆμος καί ὁ τε πρός τροφή αὐτός ἄπορος , σπανίζω δέ καί ὕδωρ εἰς ὁ ἔσχατος , καί μή μόνος ἄνθρωπος τις παρέχω ἐνδεής , ἀλλά καί μηδέ ἄλλος τις ὁ ζῷον ἱκανός βόσκω · ψαφαρός γάρ εἰμί καί νοτερός ἐκ αὐτός οὐδείς ὅς τις καί φύω καρπός δύναμαι . τοιοῦτος δέ εἰμί ὁ χώρα ἐκ ἀνάγκη ὁδεύω ἕτερος ἀπέρχομαι οὐ ἔχω .
flavius-josephus.antiquitates-judaicae 3.2
ἐπεφέροντο δʼ ἐκ τῆς προωδοιπορημένης ὕδωρ τοῦ στρατηγοῦ κεκελευκότος , καὶ τούτου δαπανηθέντος ἐκ φρεάτων ἐποιοῦντο τὴν ὑδρείαν ἐπιπόνως διὰ σκληρότητα τῆς γῆς , καὶ τὸ εὑρισκόμενον δὲ πικρὸν ἀλλʼ οὐ πότιμον ἦν , καὶ τοῦτο δὲ σπάνιον .
Lemmas: ἐπιφέρω δέ ἐκ ὁ προοδοιπορέω ὕδωρ ὁ στρατηγός κελεύω , καί οὗτος δαπανάω ἐκ φρέαρ ποιέω ὁ ὑδρεία ἐπίπονος διά σκληρότης ὁ γῆ , καί ὁ εὑρίσκω δέ πικρός ἀλλά οὐ πότιμος εἰμί , καί οὗτος δέ σπάνιος .
flavius-josephus.antiquitates-judaicae 3.3
ἀφικνοῦνται δὲ τοῦτον ὁδεύοντες τὸν τρόπον περὶ δείλην ὀψίαν εἰς Μὰρ τόπον οὕτως διὰ τὴν τοῦ ὕδατος κακίαν ὀνομάσαντες · μὰρ γὰρ ἡ πικρία λέγεται . καὶ αὐτόθι τεταλαιπωρημένοι τῷ τε συνεχεῖ τῆς ὁδοιπορίας καὶ τῇ τῆς τροφῆς ἀπορίᾳ , καὶ γὰρ τότʼ αὐτοὺς τελείως ἐπιλελοίπει , κατάγονται ·
Lemmas: ἀφικνέομαι δέ οὗτος ὁδεύω ὁ τρόπος περί δείλη ὄψιος εἰς Μάρ τόπος οὕτως διά ὁ ὁ ὕδωρ κακία ὀνομάζω · μάρ γάρ ὁ πικρία λέγω . καί αὐτόθι ταλαιπωρέω ὁ τε συνεχής ὁ ὁδοιπορία καί ὁ ὁ τροφή ἀπορία , καί γάρ τότε αὐτός τέλειος ἐπιλείπω , κατάγω ·
flavius-josephus.antiquitates-judaicae 3.4
φρέαρ γὰρ ἦν , διὸ καὶ μᾶλλον ἔμειναν , οὐδʼ αὐτὸ μὲν ἐξαρκεῖν δυνάμενον τοσούτῳ στρατῷ , βραχεῖαν μέντοι παρέχον αὐτοῖς εὐθυμίαν ἐν ἐκείνοις εὑρεθὲν τοῖς χωρίοις · καὶ γὰρ ἤκουον παρὰ τῶν ἐξερευνώντων μηδὲν ἔμπροσθεν βαδίζουσιν εἶναι . πικρὸν δὲ ἐκεῖνο τὸ ὕδωρ καὶ ἄποτον ἦν οὐκ ἀνθρώποις μόνον ἀλλὰ καὶ τοῖς ὑποζυγίοις ἀφόρητον .
Lemmas: φρέαρ γάρ εἰμί , διό καί μάλα μένω , οὐδέ αὐτός μέν ἐξαρκέω δύναμαι τοσοῦτος στρατός , βραχύς μέντοι παρέχω αὐτός εὐθυμία ἐν ἐκεῖνος εὑρίσκω ὁ χωρίον · καί γάρ ἀκούω παρά ὁ ἐξερευνάω μηδείς ἔμπροσθεν βαδίζω εἰμί . πικρός δέ ἐκεῖνος ὁ ὕδωρ καί ἄποτος εἰμί οὐ ἄνθρωπος μόνος ἀλλά καί ὁ ὑποζύγιον ἀφόρητος .
flavius-josephus.antiquitates-judaicae 3.5
Ὁρῶν δʼ ὁ Μωυσῆς ἀθύμως διακειμένους καὶ τοῦ πράγματος τὸ ἀναντίλεκτον , οὐ γὰρ καθαρὸς ἦν στρατὸς ὥστε τῷ βιαζομένῳ τῆς ἀνάγκης ἀντιτάξαι τὸ ἀνδρεῖον , ἀλλὰ διέφθειρε τὸ κατʼ ἐκείνους γενναῖον παίδων τε καὶ γυναικῶν ὄχλος ἀσθενέστερος τῆς ἐκ λόγων διδασκαλίας , ἐν χαλεπωτέροις ἦν τὴν συμφορὰν τὴν ἁπάντων ἰδίαν αὐτοῦ ποιούμενος ·
Lemmas: ὁράω δέ ὁ Μωϋσῆς ἄθυμος διάκειμαι καί ὁ πρᾶγμα ὁ ἀναντίλεκτος , οὐ γάρ καθαρός εἰμί στρατός ὥστε ὁ βιάζω ὁ ἀνάγκη ἀντιτάσσω ὁ ἀνδρεῖος , ἀλλά διαφθείρω ὁ κατά ἐκεῖνος γενναῖος παῖς τε καί γυνή ὄχλος ἀσθενής ὁ ἐκ λόγος διδασκαλία , ἐν χαλεπός εἰμί ὁ συμφορά ὁ ἅπας ἴδιος αὐτός ποιέω ·
flavius-josephus.antiquitates-judaicae 3.6
καὶ γὰρ οὐδʼ ἐπʼ ἄλλον τινὰ συνέτρεχον ἀλλʼ ἐπʼ αὐτόν , ἀντιβολοῦντες γύναια μὲν ὑπὲρ νηπίων οἱ δʼ ἄνδρες ὑπὲρ ἐκείνων μὴ περιορᾶν , ἀλλʼ ἐκπορίζειν αὐτοῖς ἀφορμήν τινα σωτηρίας . ἱκετεύειν οὖν τρέπεται τὸν θεὸν μεταβαλεῖν τὸ ὕδωρ ἐκ τῆς παρούσης κακίας καὶ πότιμον αὐτοῖς παρασχεῖν .
Lemmas: καί γάρ οὐδέ ἐπί ἄλλος τις συντρέχω ἀλλά ἐπί αὐτός , ἀντιβολέω γύναιον μέν ὑπέρ νήπιος ὁ δέ ἀνήρ ὑπέρ ἐκεῖνος μή περιοράω , ἀλλά ἐκπορίζω αὐτός ἀφορμή τις σωτηρία . ἱκετεύω οὖν τρέπω ὁ θεός μεταβάλλω ὁ ὕδωρ ἐκ ὁ πάρειμι κακία καί πότιμος αὐτός παρέχω .
flavius-josephus.antiquitates-judaicae 3.7
καὶ κατανεύσαντος τοῦ θεοῦ τὴν χάριν λαβὼν τομάδος τὸ ἄκρον ἐν ποσὶν ἐρριμμένης διαιρεῖ μέσην καὶ κατὰ τὸ μῆκος τὴν τομὴν ποιησάμενος , ἔπειτα μεθεὶς εἰς τὸ φρέαρ ἔπειθε τοὺς Ἑβραίους τὸν θεὸν ἐπήκοον αὐτοῦ τῶν εὐχῶν γεγονέναι καὶ ὑπεσχῆσθαι τὸ ὕδωρ αὐτοῖς παρέξειν οἷον ἐπιθυμοῦσιν , ἂν πρὸς τὰ ὑπʼ αὐτοῦ κελευόμενα μὴ ὀκνηρῶς ἀλλὰ προθύμως ὑπουργῶσιν .
Lemmas: καί κατανεύω ὁ θεός ὁ χάρις λαμβάνω τομάς ὁ ἄκρος ἐν πούς ῥίπτω διαιρέω μέσος καί κατά ὁ μῆκος ὁ τομή ποιέω , ἔπειτα μεθίημι εἰς ὁ φρέαρ πείθω ὁ Ἑβραῖος ὁ θεός ἐπήκοος αὐτός ὁ εὐχή γίγνομαι καί ὑπεισχάω ὁ ὕδωρ αὐτός παρέχω οἷος ἐπιθυμέω , ἐάν πρός ὁ ὑπό αὐτός κελεύω μή ὀκνηρός ἀλλά πρόθυμος ὑπουργέω .
flavius-josephus.antiquitates-judaicae 3.8
ἐρομένων δʼ αὐτῶν , τί καὶ ποιούντων ἂν μεταβάλοι τὸ ὕδωρ ἐπὶ τὸ κρεῖττον , κελεύει τοὺς ἐν ἀκμῇ περιστάντας ἐξαντλεῖν λέγων τὸ ὑπολειπόμενον ἔσεσθαι πότιμον αὐτοῖς προεκκενωθέντος τοῦ πλείονος . καὶ οἱ μὲν ἐπόνουν , τὸ δʼ ὑπὸ τῶν συνεχῶν πληγῶν γεγυμνασμένον καὶ κεκαθαρμένον ἤδη πότιμον ἦν .
Lemmas: ἔρομαι δέ αὐτός , τίς καί ποιέω ἄν μεταβάλλω ὁ ὕδωρ ἐπί ὁ κρατύς , κελεύω ὁ ἐν ἀκμή περιίστημι ἐξαντλέω λέγω ὁ ὑπολείπω εἰμί πότιμος αὐτός προεκκενόω ὁ πολύς . καί ὁ μέν πονέω , ὁ δέ ὑπό ὁ συνεχής πληγή γυμνάζω καί καθαρ́νω ἤδη πότιμος εἰμί .
flavius-josephus.antiquitates-judaicae 3.9
Ἄραντες δʼ ἐκεῖθεν εἰς Ἦλιν ἀφικνοῦνται πόρρωθεν μὲν ἀγαθὴν ὁραθῆναι , καὶ γὰρ φοινικόφυτος ἦν , πλησιάζουσα δʼ ἀπηλέγχετο πονηρά · καὶ γὰρ οἱ φοίνικες ὄντες οὐ πλείους ἑβδομήκοντα δυσαυξεῖς τε ἦσαν καὶ χαμαίζηλοι διʼ ὕδατος ἀπορίαν ψαφαροῦ τοῦ παντὸς ὄντος χωρίου ·
Lemmas: ἀείρω δέ ἐκεῖθεν εἰς Ἦλις ἀφικνέομαι πρόσωθεν μέν ἀγαθός ὁράω , καί γάρ φοινικόφυτος εἰμί , πλησιάζω δέ ἀπελέγχω πονηρός · καί γάρ ὁ φοῖνιξ εἰμί οὐ πολύς ἑβδομήκοντα δυσαυξής τε εἰμί καί χαμαίζηλος διά ὕδωρ ἀπορία ψαφαρός ὁ πᾶς εἰμί χωρίον ·
flavius-josephus.antiquitates-judaicae 3.10
οὔτε γὰρ ἐκ τῶν πηγῶν δώδεκα οὐσῶν τὸν ἀριθμὸν νοτερόν τι προσαρδεῦον αὐτοῖς διʼ ἐλπίδα χρήσιμον , ἀλλὰ μὴ δυναμένων ἐκβλύσαι μηδʼ ἀνασχεῖν ἰκμάδες ἦσαν ὀλίγαι , καὶ διαμωμένοις τὴν ψάμμον οὐδὲν ἀπήντα , κἂν εἴ τι δὲ στάζον ἔλαβον εἰς χεῖρας , ἄχρηστον ηὕρισκον ὑπὸ τοῦ θολερὸν εἶναι ·
Lemmas: οὔτε γάρ ἐκ ὁ πηγή δώδεκα εἰμί ὁ ἀριθμός νοτερός τις προσαρδεύω αὐτός διά ἐλπίς χρήσιμος , ἀλλά μή δύναμαι ἐκβλύζω μηδέ ἀνέχω ἰκμάς εἰμί ὀλίγος , καί διαμάω ὁ ψάμμος οὐδείς ἀπαντάω , ἄν εἰ τις δέ στάζω λαμβάνω εἰς χείρ , ἄχρηστος εὑρίσκω ὑπό ὁ θολερός εἰμί ·
flavius-josephus.antiquitates-judaicae 3.11
καρπόν τε φέρειν ἦν ἀσθενῆ τὰ δένδρα διὰ σπάνιν τῆς ἐξ ὕδατος εἰς τοῦτο ἀφορμῆς καὶ παρακλήσεως . εἶχον οὖν ἐν αἰτίᾳ τὸν στρατηγὸν καὶ κατεβόων αὐτοῦ τὴν ταλαιπωρίαν καὶ τὴν πεῖραν τῶν κακῶν διʼ αὐτὸν πάσχειν λέγοντες · τριακοστὴν γὰρ ἐκείνην ὁδεύοντες ἡμέραν ὅσα μὲν ἐπεφέροντο πάντʼ ἦσαν ἀναλωκότες , μηδενὶ δὲ περιτυγχάνοντες δυσέλπιδες ἦσαν περὶ τῶν ὅλων .
Lemmas: καρπός τε φέρω εἰμί ἀσθενής ὁ δένδρον διά σπάνις ὁ ἐκ ὕδωρ εἰς οὗτος ἀφορμή καί παράκλησις . ἔχω οὖν ἐν αἰτία ὁ στρατηγός καί καταβοάω αὐτός ὁ ταλαιπωρία καί ὁ πεῖρα ὁ κακός διά αὐτός πάσχω λέγω · τριακοστός γάρ ἐκεῖνος ὁδεύω ἡμέρα ὅσος μέν ἐπιφέρω πᾶς εἰμί ἀναλίσκω , μηδείς δέ περιτυγχάνω δύσελπις εἰμί περί ὁ ὅλος .
flavius-josephus.antiquitates-judaicae 3.12
πρὸς δὲ τῷ παρόντι κακῷ τὴν διάνοιαν ὄντες καὶ ἐν μνήμῃ εἶναι τῶν ὑπηργμένων αὐτοῖς ἔκ τε τοῦ θεοῦ καὶ τῆς Μωυσέος ἀρετῆς καὶ συνέσεως κωλυόμενοι διʼ ὀργῆς τὸν στρατηγὸν εἶχον καὶ βάλλειν αὐτὸν ὡρμήκεσαν ὡς αἰτιώτατον τῆς ἐν ποσὶ συμφορᾶς .
Lemmas: πρός δέ ὁ πάρειμι κακός ὁ διάνοια εἰμί καί ἐν μνήμη εἰμί ὁ ὑπάρχω αὐτός ἐκ τε ὁ θεός καί ὁ Μωϋσῆς ἀρετή καί σύνεσις κωλύω διά ὀργή ὁ στρατηγός ἔχω καί βάλλω αὐτός ὁρμάω ὡς αἴτιος ὁ ἐν πούς συμφορά .
flavius-josephus.antiquitates-judaicae 3.13
Ὁ δʼ οὕτως ἀνηρεθισμένου τοῦ πλήθους καὶ πικρῶς ἐπʼ αὐτὸν κεκινημένου τῷ θεῷ θαρρῶν καὶ τῷ συνειδότι τῆς περὶ τοὺς ὁμοφύλους προνοίας πάρεισιν εἰς μέσους , καὶ καταβοώντων καὶ κατὰ χεῖρας ἔτι τοὺς λίθους ἐχόντων , ὁραθῆναί τε κεχαρισμένος ὢν καὶ πλήθεσιν ὁμιλεῖν πιθανώτατος , καταπαύειν ἤρξατο τῆς ὀργῆς ,
Lemmas: ὁ δέ οὕτως ἀνερεθίζω ὁ πλῆθος καί πικρός ἐπί αὐτός κινέω ὁ θεός θαρσέω καί ὁ σύνοιδα ὁ περί ὁ ὁμόφυλος πρόνοια πάρειμι εἰς μέσος , καί καταβοάω καί κατά χείρ ἔτι ὁ λίθος ἔχω , ὁράω τε χαρίζω εἰμί καί πλῆθος ὁμιλέω πιθανός , καταπαύω ἄρχω ὁ ὀργή ,
flavius-josephus.antiquitates-judaicae 3.14
μὴ τῶν παρόντων αὐτοὺς δυσκόλων μεμνημένους λήθην ἔχειν τῶν ἔμπροσθεν εὐεργεσιῶν παρακαλῶν , μηδʼ ὅτι νῦν πονοῦσι τῆς διανοίας ἐκβάλλειν τὰς τοῦ θεοῦ χάριτας καὶ δωρεάς , ὧν μεγάλων καὶ ἐκ παραδόξου ἔτυχον γενομένων , προσδοκᾶν δὲ καὶ τῆς παρούσης ἀπαλλαγῆναι ἀμηχανίας ἐκ τῆς τοῦ θεοῦ κηδεμονίας ,
Lemmas: μή ὁ πάρειμι αὐτός δύσκολος μιμνῄσκω λήθη ἔχω ὁ ἔμπροσθεν εὐεργεσία παρακαλέω , μηδέ ὅτι νῦν πονέω ὁ διάνοια ἐκβάλλω ὁ ὁ θεός χάρις καί δωρεά , ὅς μέγας καί ἐκ παράδοξος τυγχάνω γίγνομαι , προσδοκάω δέ καί ὁ πάρειμι ἀπαλλάσσω ἀμηχανία ἐκ ὁ ὁ θεός κηδεμονία ,
flavius-josephus.antiquitates-judaicae 3.15
ὃν εἰκὸς δοκιμάζοντα τὴν ἀρετὴν αὐτῶν πῶς τε καρτερίας ἔχουσι καὶ μνήμης τῶν προϋπηργμένων , εἰ μὴ πρὸς ἐκεῖνα γίγνοιντο διὰ τὰ ἐν ποσὶ κακά , γυμνάζειν αὐτοὺς τοῖς ἄρτι χαλεποῖς .
Lemmas: ὅς ἔοικα δοκιμάζω ὁ ἀρετή αὐτός πῶς τε καρτερία ἔχω καί μνήμη ὁ προϋπάρχω , εἰ μή πρός ἐκεῖνος γίγνομαι διά ὁ ἐν πούς κακός , γυμνάζω αὐτός ὁ ἄρτι χαλεπός .
flavius-josephus.antiquitates-judaicae 3.16
ἐλέγχεσθαι δὲ αὐτοὺς οὐκ ἀγαθοὺς οὔτε περὶ τὴν ὑπομονὴν οὔτε περὶ τὴν μνήμην τῶν εὖ γεγονότων , οὕτως μὲν τοῦ θεοῦ καὶ τῆς ἐκείνου γνώμης , καθʼ ἣν ἐκλελοίπασι τὴν Αἴγυπτον , καταφρονοῦντας , οὕτως δὲ πρὸς αὐτὸν τὸν ὑπηρέτην αὐτοῦ διατεθέντας καὶ ταῦτα μηδὲν αὐτοὺς διαψευσάμενον περὶ ὧν εἴποι τε καὶ πράττειν κατʼ ἐντολὴν τοῦ θεοῦ κελεύσειε .
Lemmas: ἐλέγχω δέ αὐτός οὐ ἀγαθός οὔτε περί ὁ ὑπομονή οὔτε περί ὁ μνήμη ὁ εὖ γίγνομαι , οὕτως μέν ὁ θεός καί ὁ ἐκεῖνος γνώμη , κατά ὅς ἐκλείπω ὁ Αἴγυπτος , καταφρονέω , οὕτως δέ πρός αὐτός ὁ ὑπηρέτης αὐτός διατίθημι καί οὗτος μηδείς αὐτός διαψεύδω περί ὅς λέγω τε καί πράσσω κατά ἐντολή ὁ θεός κελεύω .
flavius-josephus.antiquitates-judaicae 3.17
κατηρίθμει τε πάντα , πῶς τε φθαρεῖεν Αἰγύπτιοι κατέχειν αὐτοὺς παρὰ τὴν τοῦ θεοῦ γνώμην βιαζόμενοι , καὶ τίνα τρόπον ὁ αὐτὸς ποταμὸς ἐκείνοις μὲν αἷμα ἦν καὶ ἄποτος αὐτοῖς δὲ πότιμος καὶ γλυκύς ,
Lemmas: καταριθμέω τε πᾶς , πῶς τε φθείρω Αἰγύπτιος κατέχω αὐτός παρά ὁ ὁ θεός γνώμη βιάζω , καί τίς τρόπος ὁ αὐτός ποταμός ἐκεῖνος μέν αἷμα εἰμί καί ἄποτος αὐτός δέ πότιμος καί γλυκύς ,
flavius-josephus.antiquitates-judaicae 3.18
πῶς τε διὰ τῆς θαλάσσης ἀναφυγούσης αὐτοῖς πορρωτάτω καινὴν ὁδὸν ἀπελθόντες αὐτῇ ταύτῃ σωθείησαν μὲν αὐτοί , τοὺς δὲ ἐχθροὺς ἐπίδοιεν ἀπολωλότας , ὅτι τε σπανίζοντας ὅπλων εἰς εὐπορίαν ὁ θεὸς καὶ τούτων καταστήσειε , τά τε ἄλλα ὅσα πρὸς αὐτῷ τῷ διαφθαρήσεσθαι δόξαντας γεγονέναι καὶ σώσειεν ὁ θεὸς ἐκ παραλόγου καὶ ὡς δύναμις αὐτῷ ·
Lemmas: πῶς τε διά ὁ θάλασσα ἀναφεύγω αὐτός πόρρω καινός ὁδός ἀπέρχομαι αὐτός οὗτος σῴζω μέν αὐτός , ὁ δέ ἐχθρός ἐφοράω ἀπόλλυμι , ὅτι τε σπανίζω ὅπλον εἰς εὐπορία ὁ θεός καί οὗτος καθίστημι , ὁ τε ἄλλος ὅσος πρός αὐτός ὁ διαφθείρω δοκέω γίγνομαι καί σῴζω ὁ θεός ἐκ παράλογος καί ὡς δύναμις αὐτός ·
flavius-josephus.antiquitates-judaicae 3.19
μὴ ἀπογινώσκειν δὲ μηδὲ νῦν αὐτοῦ τὴν πρόνοιαν , ἀλλʼ ἀοργήτως περιμένειν , λογιζομένους μὲν τὴν ἐπικουρίαν μηδὲ βραδεῖαν γίνεσθαι , εἰ μὴ παραυτίκα καὶ εἰ μὴ πρίν τινος πειραθῆναι δυσκόλου πάρεστιν , ἡγουμένους δὲ οὐ κατὰ ὀλιγωρίαν μέλλειν τὸν θεόν , ἀλλʼ ἐπὶ πείρᾳ τῆς ἀνδρείας αὐτῶν καὶ τῆς περὶ τὴν ἐλευθερίαν ἡδονῆς ,
Lemmas: μή ἀπογιγνώσκω δέ μηδέ νῦν αὐτός ὁ πρόνοια , ἀλλά ἀόργητος περιμένω , λογίζομαι μέν ὁ ἐπικουρία μηδέ βραδύς γίγνομαι , εἰ μή παραυτίκα καί εἰ μή πρίν τις πειράω δύσκολος πάρειμι , ἡγέομαι δέ οὐ κατά ὀλιγωρία μέλλω ὁ θεός , ἀλλά ἐπί πεῖρα ὁ ἀνδρεία αὐτός καί ὁ περί ὁ ἐλευθερία ἡδονή ,
flavius-josephus.antiquitates-judaicae 3.20
ἵνα μάθοι πότερόν ποτε καὶ τροφῆς ἀπορίαν καὶ σπάνιν ὕδατος ὑπὲρ αὐτῆς ἐστε ἐνεγκεῖν γενναῖοι , ἢ δουλεύειν μᾶλλον ἀγαπᾶτε καθάπερ τὰ βοσκήματα τοῖς κρατοῦσι καὶ τοῖς πρὸς τὰς ἐκείνων ὑπηρεσίας ἀφθόνως τρεφομένοις ·
Lemmas: ἵνα μανθάνω πότερος ποτέ καί τροφή ἀπορία καί σπάνις ὕδωρ ὑπέρ αὐτός εἰμί φέρω γενναῖος , ἤ δουλεύω μάλα ἀγαπάω καθά ὁ βόσκημα ὁ κρατέω καί ὁ πρός ὁ ἐκεῖνος ὑπηρεσία ἄφθονος τρέφω ·
flavius-josephus.antiquitates-judaicae 3.21
δεδιέναι δʼ εἰπὼν οὐχ οὕτως ὑπὲρ τῆς ἑαυτοῦ σωτηρίας , πείσεσθαι γὰρ οὐδὲν κακὸν ἀδίκως ἀποθανών , ἀλλʼ ὑπὲρ αὐτῶν , μὴ διʼ ὧνπερ αὐτὸν βάλλουσι λίθων τοῦ θεοῦ κατακρίνειν νομισθῶσιν ,
Lemmas: δείδω δέ λέγω οὐ οὕτως ὑπέρ ὁ ἑαυτοῦ σωτηρία , πάσχω γάρ οὐδείς κακός ἄδικος ἀποθνῄσκω , ἀλλά ὑπέρ αὐτός , μή διά ὅς αὐτός βάλλω λίθος ὁ θεός κατακρίνω νομίζω ,
flavius-josephus.antiquitates-judaicae 3.22
ἐπράυνεν αὐτοὺς καὶ τῆς μὲν τοῦ βάλλειν ὁρμῆς ἐπέσχε καὶ εἰς μετάνοιαν ὧν ἔμελλον δρᾶν ἔτρεψε . παθεῖν δʼ οὐκ ἀλόγως αὐτοὺς διὰ τὴν ἀνάγκην τοῦτο νομίσας ἔγνω δεῖν ἐφʼ ἱκετείαν τοῦ θεοῦ καὶ παράκλησιν ἐλθεῖν , καὶ ἀναβὰς ἐπί τινα σκοπὴν ᾔτει πόρον τινὰ τῷ λαῷ καὶ τῆς ἐνδείας ἀπαλλαγήν ·
Lemmas: πραύνω αὐτός καί ὁ μέν ὁ βάλλω ὁρμή ἐπέχω καί εἰς μετάνοια ὅς μέλλω δράω τρέπω . πάσχω δέ οὐ ἄλογος αὐτός διά ὁ ἀνάγκη οὗτος νομίζω γιγνώσκω δέω ἐπί ἱκετεία ὁ θεός καί παράκλησις ἔρχομαι , καί ἀναβαίνω ἐπί τις σκοπή αἰτέω πόρος τις ὁ λαός καί ὁ ἔνδεια ἀπαλλαγή ·
flavius-josephus.antiquitates-judaicae 3.23
ἐν αὐτῷ γὰρ εἶναι τὴν σωτηρίαν αὐτοῦ καὶ οὐκ ἐν ἄλλῳ · συγγινώσκειν δὲ τοῖς νῦν ὑπὸ τῆς ἀνάγκης ὑπὸ τοῦ λαοῦ πραττομένοις φύσει δυσαρέστου καὶ φιλαιτίου τοῦ τῶν ἀνθρώπων ἐν οἷς ἂν ἀτυχῇ γένους ὄντος . ὁ θεὸς δὲ προνοήσειν τε ἐπαγγέλλεται καὶ παρέξειν ἀφορμὴν ἣν ποθοῦσι .
Lemmas: ἐν αὐτός γάρ εἰμί ὁ σωτηρία αὐτός καί οὐ ἐν ἄλλος · συγγιγνώσκω δέ ὁ νῦν ὑπό ὁ ἀνάγκη ὑπό ὁ λαός πράσσω φύσις δυσάρεστος καί φιλαίτιος ὁ ὁ ἄνθρωπος ἐν ὅς ἄν ἀτυχέω γένος εἰμί . ὁ θεός δέ προνοέω τε ἐπαγγέλλω καί παρέχω ἀφορμή ὅς ποθέω .
flavius-josephus.antiquitates-judaicae 3.24
Μωυσῆς δὲ τοῦ θεοῦ ταῦτʼ ἀκούσας καταβαίνει πρὸς τὸ πλῆθος · οἱ δʼ ὡς ἑώρων καὶ ταῖς ἐπαγγελίαις ταῖς παρὰ τοῦ θεοῦ γεγηθότα μετέβαλον ἐκ τῆς κατηφείας πρὸς τὸ ἱλαρώτερον , καὶ στὰς ἐκεῖνος ἐν μέσοις ἥκειν ἔλεγε φέρων αὐτοῖς παρὰ τοῦ θεοῦ τὴν περὶ τῶν ἐνεστηκότων ἀπόρων ἀπαλλαγήν .
Lemmas: Μωϋσῆς δέ ὁ θεός οὗτος ἀκούω καταβαίνω πρός ὁ πλῆθος · ὁ δέ ὡς ὁράω καί ὁ ἐπαγγελία ὁ παρά ὁ θεός γηθέω μεταβάλλω ἐκ ὁ κατήφεια πρός ὁ ἱλαρός , καί ἵστημι ἐκεῖνος ἐν μέσος ἥκω λέγω φέρω αὐτός παρά ὁ θεός ὁ περί ὁ ἐνίστημι ἄπορος ἀπαλλαγή .
flavius-josephus.antiquitates-judaicae 3.25
καὶ μετʼ ὀλίγον ὀρτύγων πλῆθος , τρέφει δὲ τοῦτο τὸ ὄρνεον ὡς οὐδὲν ἕτερον ὁ Ἀράβιος κόλπος , ἐφίπταται τὴν μεταξὺ θάλατταν ὑπερελθὸν καὶ ὑπὸ κόπου τε ἅμα τῆς πτήσεως καὶ πρόσγαιον μᾶλλον τῶν ἄλλων ὂν καταφέρεται εἰς τοὺς Ἑβραίους · οἱ δὲ συλλαμβάνοντες ὡς τροφὴν αὐτοῖς τοῦ θεοῦ ταύτην μηχανησαμένου τὴν ἔνδειαν ἰῶνται , καὶ Μωυσῆς ἐπʼ εὐχὰς τρέπεται τοῦ θεοῦ ταχεῖαν καὶ παρὰ τὴν ὑπόσχεσιν ποιησαμένου τὴν ἐπικουρίαν .
Lemmas: καί μετά ὀλίγος ὄρτυξ πλῆθος , τρέφω δέ οὗτος ὁ ὄρνεον ὡς οὐδείς ἕτερος ὁ Ἄραψ κόλπος , ἐφίπταμαι ὁ μεταξύ θάλασσα ὑπερέρχομαι καί ὑπό κόπος τε ἅμα ὁ πτῆσις καί πρόσγαιον μάλα ὁ ἄλλος εἰμί καταφέρω εἰς ὁ Ἑβραῖος · ὁ δέ συλλαμβάνω ὡς τροφή αὐτός ὁ θεός οὗτος μηχανάομαι ὁ ἔνδεια ἰάομαι , καί Μωϋσῆς ἐπί εὐχή τρέπω ὁ θεός ταχύς καί παρά ὁ ὑπόσχεσις ποιέω ὁ ἐπικουρία .
flavius-josephus.antiquitates-judaicae 3.26
Εὐθὺς δὲ μετὰ τὴν πρώτην ἀφορμὴν τῆς τροφῆς καὶ δευτέραν αὐτοῖς κατέπεμπεν ὁ θεός · ἀνέχοντος γὰρ τοῦ Μωυσέος τὰς χεῖρας ἐπὶ ταῖς εὐχαῖς δρόσος κατηνέχθη , καὶ περιπηγνυμένης ταῖς χερσὶ Μωυσῆς ὑπονοήσας καὶ ταύτην εἰς τροφὴν ἥκειν αὐτοῖς παρὰ τοῦ θεοῦ γεύεταί τε καὶ ἡσθείς ,
Lemmas: εὐθύς δέ μετά ὁ πρῶτος ἀφορμή ὁ τροφή καί δεύτερος αὐτός καταπέμπω ὁ θεός · ἀνέχω γάρ ὁ Μωϋσῆς ὁ χείρ ἐπί ὁ εὐχή δρόσος καταφέρω , καί περιπήγνυμι ὁ χείρ Μωϋσῆς ὑπονοέω καί οὗτος εἰς τροφή ἥκω αὐτός παρά ὁ θεός γεύω τε καί ἥδομαι ,
flavius-josephus.antiquitates-judaicae 3.27
τοῦ πλήθους ἀγνοοῦντος καὶ νομίζοντος νίφεσθαι καὶ τῆς ὥρας εἶναι τοῦ ἔτους τὸ γινόμενον , ἀνεδίδασκεν οὐ κατὰ τὴν ἐκείνων ὑπόληψιν ἀπʼ οὐρανοῦ καταφέρεσθαι τὴν δρόσον , ἀλλʼ ἐπὶ σωτηρίᾳ τῇ αὐτῶν καὶ διατροφῇ , καὶ γευομένοις τοῦτο αὐτοῖς παρεῖχε πιστεύειν .
Lemmas: ὁ πλῆθος ἀγνοέω καί νομίζω νίφω καί ὁ ὥρα εἰμί ὁ ἔτος ὁ γίγνομαι , ἀναδιδάσκω οὐ κατά ὁ ἐκεῖνος ὑπόληψις ἀπό οὐρανός καταφέρω ὁ δρόσος , ἀλλά ἐπί σωτηρία ὁ αὐτός καί διατροφή , καί γεύω οὗτος αὐτός παρέχω πιστεύω .
flavius-josephus.antiquitates-judaicae 3.28
οἱ δὲ μιμούμενοι τὸν στρατηγὸν ἥδοντο τῷ βρώματι · μέλιτι γὰρ ἦν τὴν γλυκύτητα καὶ τὴν ἡδονὴν ἐμφερές , ὅμοιον δὲ τῇ τῶν ἀρωμάτων βδέλλῃ , τὸ δὲ μέγεθος τῷ κοριάννου σπέρματι · καὶ περὶ συλλογὴν λίαν αὐτοῦ ἐσπουδάκεσαν .
Lemmas: ὁ δέ μιμέομαι ὁ στρατηγός ἥδομαι ὁ βρῶμα · μέλι γάρ εἰμί ὁ γλυκύτης καί ὁ ἡδονή ἐμφερής , ὅμοιος δέ ὁ ὁ ἄρωμα βδέλλα , ὁ δέ μέγεθος ὁ κορίαννον σπέρμα · καί περί συλλογή λίαν αὐτός σπουδάζω .
flavius-josephus.antiquitates-judaicae 3.29
παρηγγέλλετο δʼ ἐξ ἴσου πᾶσιν ἀσσαρῶνα , τοῦτο δʼ ἐστὶ μέτρον , εἰς ἑκάστην ἡμέραν συλλέγειν ὡς οὐκ ἐπιλείψοντος αὐτοῖς τοῦ βρώματος , ἵνα μὴ τοῖς ἀδυνάτοις ἄπορον ᾖ τὸ λαμβάνειν διʼ ἀλκὴν τῶν δυνατωτέρων πλεονεκτούντων περὶ τὴν ἀναίρεσιν .
Lemmas: παραγγέλλω δέ ἐκ ἴσος πᾶς ἀσσαρών , οὗτος δέ εἰμί μέτρον , εἰς ἕκαστος ἡμέρα συλλέγω ὡς οὐ ἐπιλείπω αὐτός ὁ βρῶμα , ἵνα μή ὁ ἀδύνατος ἄπορος εἰμί ὁ λαμβάνω διά ἀλκή ὁ δυνατός πλεονεκτέω περί ὁ ἀναίρεσις .
flavius-josephus.antiquitates-judaicae 3.30
οἱ μέντοι πλέον τοῦ προστεταγμένου μέτρου συναγαγόντες οὐδὲν περισσότερον εἶχον τοῦ κακοπαθῆσαι · ἀσσαρῶνος γὰρ οὐδὲν πλέον εὕρισκον · τοῦ δʼ ὑπολειφθέντος εἰς τὴν ἐπιοῦσαν ὄνησις οὐδʼ ἥτις ἦν διεφθαρμένου ὑπό τε σκωλήκων καὶ πικρίας · οὕτω θεῖον ἦν τὸ βρῶμα καὶ παράδοξον .
Lemmas: ὁ μέντοι πολύς ὁ προστάσσω μέτρον συνάγω οὐδείς περισσός ἔχω ὁ κακοπαθέω · ἀσσαρών γάρ οὐδείς πολύς εὑρίσκω · ὁ δέ ὑπολείπω εἰς ὁ ἐπέρχομαι ὄνησις οὐδέ ὅστις εἰμί διαφθείρω ὑπό τε σκώληξ καί πικρία · οὕτως θεῖος εἰμί ὁ βρῶμα καί παράδοξος .
flavius-josephus.antiquitates-judaicae 3.31
ἀμύνει δὲ τοῖς ταύτην νεμομένοις τὴν ἐκ τῶν ἄλλων ἀπορίαν , ἔτι δὲ καὶ νῦν πᾶς ἐκεῖνος ὁ τόπος , καθάπερ καὶ τότε Μωυσεῖ χαριζόμενον τὸ θεῖον κατέπεμψε τὴν διατροφήν .
Lemmas: ἀμύνω δέ ὁ οὗτος νέμω ὁ ἐκ ὁ ἄλλος ἀπορία , ἔτι δέ καί νῦν πᾶς ἐκεῖνος ὁ τόπος , καθά καί τότε Μωϋσῆς χαρίζω ὁ θεῖος καταπέμπω ὁ διατροφή .
flavius-josephus.antiquitates-judaicae 3.32
καλοῦσι δὲ Ἑβραῖοι τὸ βρῶμα τοῦτο μάννα · τὸ γὰρ μάν ἐπερώτησις κατὰ τὴν ἡμετέραν διάλεκτον , τί τοῦτʼ ἔστιν ἀνακρίνουσα . καὶ οἱ μὲν χαίροντες ἐπὶ τοῖς ἀπʼ οὐρανοῦ καταπεμφθεῖσιν αὐτοῖς διετέλουν , τῇ δὲ τροφῇ ταύτῃ τεσσαράκοντα ἔτη ἐχρήσαντο ἐφʼ ὅσον χρόνον ἦσαν ἐν τῇ ἐρήμῳ .
Lemmas: καλέω δέ Ἑβραῖος ὁ βρῶμα οὗτος μάννα · ὁ γάρ μήν ἐπερώτησις κατά ὁ ἡμέτερος διάλεκτος , τίς οὗτος εἰμί ἀνακρίνω . καί ὁ μέν χαίρω ἐπί ὁ ἀπό οὐρανός καταπέμπω αὐτός διατελέω , ὁ δέ τροφή οὗτος τεσσαράκοντα ἔτος χράω ἐπί ὅσος χρόνος εἰμί ἐν ὁ ἐρῆμος .
flavius-josephus.antiquitates-judaicae 3.33
Ὡς δʼ ἐκεῖθεν ἄραντες εἰς Ῥαφιδεὶν ἧκον ταλαιπωρηθέντες ὑπὸ δίψους εἰς ἔσχατον ἔν τε ταῖς πρότερον ἡμέραις πίδαξιν ὀλίγαις ἐντυγχάνοντες καὶ τότε παντάπασιν ἄνυδρον εὑρόντες τὴν γῆν , ἐν κακοῖς ἦσαν καὶ πάλιν διʼ ὀργῆς τὸν Μωυσῆν ἐποιοῦντο .
Lemmas: ὡς δέ ἐκεῖθεν ἀείρω εἰς Ῥαφιδεί ἥκω ταλαιπωρέω ὑπό δίψος εἰς ἔσχατος ἐν τε ὁ πρότερος ἡμέρα πῖδαξ ὀλίγος ἐντυγχάνω καί τότε παντάπασι ἄνυδρος εὑρίσκω ὁ γῆ , ἐν κακός εἰμί καί πάλιν διά ὀργή ὁ Μωϋσῆς ποιέω .
flavius-josephus.antiquitates-judaicae 3.34
ὁ δὲ τὴν ὁρμὴν τοῦ πλήθους πρὸς μικρὸν ἐκκλίνας ἐπὶ λιτὰς τρέπεται τοῦ θεοῦ παρακαλῶν ὡς τροφὴν ἔδωκεν ἀπορουμένοις οὕτως καὶ ποτὸν παρασχεῖν , διαφθειρομένης καὶ τῆς ἐπὶ τροφῇ χάριτος ποτοῦ μὴ παρόντος .
Lemmas: ὁ δέ ὁ ὁρμή ὁ πλῆθος πρός μικρός ἐκκλίνω ἐπί λιτή τρέπω ὁ θεός παρακαλέω ὡς τροφή δίδωμι ἀπορέω οὕτως καί ποτός παρέχω , διαφθείρω καί ὁ ἐπί τροφή χάρις ποτός μή πάρειμι .
flavius-josephus.antiquitates-judaicae 3.35
ὁ δʼ οὐκ εἰς μακρὰν τὴν δωρεὰν ἀνεβάλλετο , τῷ δὲ Μωυσεῖ παρέξειν ὑπισχνεῖται πηγὴν καὶ πλῆθος ὕδατος ὅθεν οὐ προσδοκήσειαν , καὶ κελεύει τῷ βάκτρῳ πλήξαντα τὴν πέτραν , ἣν ἑώρων αὐτόθι παρακειμένην , παρʼ αὐτῆς λαμβάνειν τὴν εὐπορίαν ὧν δέονται · φροντίζει γὰρ καὶ τοῦ μὴ σὺν πόνῳ μηδʼ ἐργασίᾳ τὸ ποτὸν αὐτοῖς φανῆναι .
Lemmas: ὁ δέ οὐ εἰς μακρός ὁ δωρεά ἀναβάλλω , ὁ δέ Μωϋσῆς παρέχω ὑπισχνέομαι πηγή καί πλῆθος ὕδωρ ὅθεν οὐ προσδοκέω , καί κελεύω ὁ βάκτρον πλήσσω ὁ πέτρα , ὅς ὁράω αὐτόθι παράκειμαι , παρά αὐτός λαμβάνω ὁ εὐπορία ὅς δέω · φροντίζω γάρ καί ὁ μή σύν πόνος μηδέ ἐργασία ὁ ποτός αὐτός φαίνω .
flavius-josephus.antiquitates-judaicae 3.36
καὶ Μωυσῆς ταῦτα λαβὼν παρὰ τοῦ θεοῦ παραγίνεται πρὸς τὸν λαὸν περιμένοντα καὶ εἰς αὐτὸν ἀφορῶντα · καὶ γὰρ ἤδη καθεώρων αὐτὸν ἀπὸ τῆς σκοπῆς ὁρμώμενον . ὡς δʼ ἧκεν , ἀπολύειν αὐτοὺς καὶ ταύτης τῆς ἀνάγκης τὸν θεὸν ἔλεγε καὶ χαρίσασθαι σωτηρίαν οὐδʼ ἐλπισθεῖσαν ἐκ τῆς πέτρας ποταμὸν αὐτοῖς ῥυήσεσθαι λέγων .
Lemmas: καί Μωϋσῆς οὗτος λαμβάνω παρά ὁ θεός παραγίγνομαι πρός ὁ λαός περιμένω καί εἰς αὐτός ἀφοράω · καί γάρ ἤδη καθοράω αὐτός ἀπό ὁ σκοπή ὁρμάω . ὡς δέ ἥκω , ἀπολύω αὐτός καί οὗτος ὁ ἀνάγκη ὁ θεός λέγω καί χαρίζω σωτηρία οὐδέ ἐλπίζω ἐκ ὁ πέτρα ποταμός αὐτός ῥέω λέγω .
flavius-josephus.antiquitates-judaicae 3.37
τῶν δὲ πρὸς τὴν ἀκοὴν καταπλαγέντων , εἰ ὑπό τε τοῦ δίψους καὶ τῆς ὁδοιπορίας τεταλαιπωρημένοις ἀνάγκη γένοιτο κόπτειν τὴν πέτραν , ὁ Μωυσῆς πλήττει τῇ βακτηρίᾳ , καὶ χανούσης ἐξέβλυσεν ὕδωρ πολὺ καὶ διαυγέστατον .
Lemmas: ὁ δέ πρός ὁ ἀκοή καταπλήσσω , εἰ ὑπό τε ὁ δίψος καί ὁ ὁδοιπορία ταλαιπωρέω ἀνάγκη γίγνομαι κόπτω ὁ πέτρα , ὁ Μωϋσῆς πλήσσω ὁ βακτηρία , καί χάσκω ἐκβλύζω ὕδωρ πολύς καί διαυγής .
flavius-josephus.antiquitates-judaicae 3.38
οἱ δὲ τῷ παραδόξῳ τοῦ γεγονότος κατεπλάγησαν , καὶ πρὸς τὴν ὄψιν αὐτοῖς ἤδη τὸ δίψος ἔληγε , καὶ πίνουσιν ἡδὺ καὶ γλυκὺ τὸ νᾶμα καὶ οἷον ἂν εἴη θεοῦ τὸ δῶρον δόντος ἐφαίνετο · τόν τε οὖν Μωυσῆν ἐθαύμαζον οὕτως ὑπὸ τοῦ θεοῦ τετιμημένον , καὶ θυσίαις ἠμείβοντο τὴν τοῦ θεοῦ περὶ αὐτοὺς πρόνοιαν . δηλοῖ δὲ ἐν τῷ ἱερῷ ἀνακειμένη γραφὴ τὸν θεὸν προειπεῖν Μωυσεῖ οὕτως ἐκ τῆς πέτρας ἀναδοθήσεσθαι ὕδωρ .
Lemmas: ὁ δέ ὁ παράδοξος ὁ γίγνομαι καταπλήσσω , καί πρός ὁ ὄψις αὐτός ἤδη ὁ δίψος λήγω , καί πίνω ἡδύς καί γλυκύς ὁ νᾶμα καί οἷος ἄν εἰμί θεός ὁ δῶρον δίδωμι φαίνω · ὁ τε οὖν Μωϋσῆς θαυμάζω οὕτως ὑπό ὁ θεός τιμάω , καί θυσία ἀμείβω ὁ ὁ θεός περί αὐτός πρόνοια . δηλόω δέ ἐν ὁ ἱερός ἀνάκειμαι γραφή ὁ θεός προλέγω Μωϋσῆς οὕτως ἐκ ὁ πέτρα ἀναδίδωμι ὕδωρ .
flavius-josephus.antiquitates-judaicae 3.39
Τοῦ δὲ Ἑβραίων ὀνόματος ἤδη πολλοῦ κατὰ πάντας διαβοωμένου καὶ τοῦ περὶ αὐτῶν λόγου φοιτῶντος ἐν φόβῳ συνέβαινεν οὐ μικρῷ τοὺς ἐπιχωρίους εἶναι , καὶ πρεσβευόμενοι πρὸς ἀλλήλους παρεκάλουν ἀμύνειν καὶ πειρᾶσθαι τοὺς ἄνδρας διαφθείρειν .
Lemmas: ὁ δέ Ἑβραῖος ὄνομα ἤδη πολύς κατά πᾶς διαβοάω καί ὁ περί αὐτός λόγος φοιτάω ἐν φόβος συμβαίνω οὐ μικρός ὁ ἐπιχώριος εἰμί , καί πρεσβεύω πρός ἀλλήλων παρακαλέω ἀμύνω καί πειράω ὁ ἀνήρ διαφθείρω .
flavius-josephus.antiquitates-judaicae 3.40
ἐτύγχανον δὲ οἱ πρὸς τοῦτο ἐνάγοντες οἵ τε τὴν Γοβολῖτιν καὶ τὴν Πέτραν κατοικοῦντες , οἳ καλοῦνται μὲν Ἀμαληκῖται , μαχιμώτατοι δὲ τῶν ἐκεῖσε ἐθνῶν ὑπῆρχον , ὧν πέμποντες οἱ βασιλεῖς ἀλλήλους τε καὶ τοὺς περιοίκους ἐπὶ τὸν πρὸς Ἑβραίους πόλεμον παρεκάλουν , στρατὸν ἀλλότριον καὶ τῆς Αἰγυπτίων ἀποδράντα δουλείας ἐφεδρεύειν αὐτοῖς λέγοντες ,
Lemmas: τυγχάνω δέ ὁ πρός οὗτος ἐνάγω ὁ τε ὁ Γοβολῖτις καί ὁ Πέτρα κατοικέω , ὅς καλέω μέν Ἀμαληκίτης , μάχιμος δέ ὁ ἐκεῖσε ἔθνος ὑπάρχω , ὅς πέμπω ὁ βασιλεύς ἀλλήλων τε καί ὁ περίοικος ἐπί ὁ πρός Ἑβραῖος πόλεμος παρακαλέω , στρατός ἀλλότριος καί ὁ Αἰγύπτιος ἀποδιδράσκω δουλεία ἐφεδρεύω αὐτός λέγω ,
flavius-josephus.antiquitates-judaicae 3.41
ὃν οὐ καλῶς ἔχει περιορᾶν , ἀλλὰ πρὶν ἢ λαβεῖν ἰσχὺν καὶ παρελθεῖν εἰς εὐπορίαν καὶ αὐτὸν τῆς πρὸς ἡμᾶς κατάρξαι μάχης θαρρήσαντας τῷ μηδὲν αὐτοῖς παρʼ ἡμῶν ἀπαντᾶν καταλύειν ἀσφαλὲς καὶ σῶφρον δίκην αὐτοὺς καὶ περὶ τῆς ἐρήμου καὶ τῶν ἐν αὐτῇ πραχθέντων ἀπαιτοῦντας , ἀλλʼ οὐχ ὅταν ταῖς πόλεσιν ἡμῶν καὶ τοῖς ἀγαθοῖς ἐπιβάλωσι τὰς χεῖρας .
Lemmas: ὅς οὐ καλός ἔχω περιοράω , ἀλλά πρίν ἤ λαμβάνω ἰσχύς καί παρέρχομαι εἰς εὐπορία καί αὐτός ὁ πρός ἐγώ κατάρχω μάχη θαρσέω ὁ μηδείς αὐτός παρά ἐγώ ἀπαντάω καταλύω ἀσφαλής καί σώφρων δίκη αὐτός καί περί ὁ ἐρῆμος καί ὁ ἐν αὐτός πράσσω ἀπαιτέω , ἀλλά οὐ ὅταν ὁ πόλις ἡμός καί ὁ ἀγαθός ἐπιβάλλω ὁ χείρ .
flavius-josephus.antiquitates-judaicae 3.42
οἱ δὲ ἀρχομένην δύναμιν ἐχθρῶν πειρώμενοι καταλύειν ἀγαθοὶ συνεῖναι μᾶλλον , ἢ οἱ προκόψασαν μείζω κωλύοντες γενέσθαι · οἱ μὲν γὰρ τοῦ περισσοῦ δοκοῦσι νεμεσᾶν , οἱ δʼ οὐδεμίαν αὐτοῖς ἀφορμὴν κατʼ αὐτῶν ἐῶσι γενέσθαι . τοιαῦτα τοῖς τε πλησιοχώροις καὶ πρὸς ἀλλήλους πρεσβευόμενοι χωρεῖν τοῖς Ἑβραίοις ἐγνώκεσαν εἰς μάχην .
Lemmas: ὁ δέ ἄρχω δύναμις ἐχθρός πειράω καταλύω ἀγαθός σύνειμι μάλα , ἤ ὁ προκόπτω μέγας κωλύω γίγνομαι · ὁ μέν γάρ ὁ περισσός δοκέω νεμεσάω , ὁ δέ οὐδείς αὐτός ἀφορμή κατά αὐτός ἐάω γίγνομαι . τοιοῦτος ὁ τε πλησιόχωρος καί πρός ἀλλήλων πρεσβεύω χωρέω ὁ Ἑβραῖος γιγνώσκω εἰς μάχη .
flavius-josephus.antiquitates-judaicae 3.43
Μωυσεῖ δʼ οὐδὲν προσδοκῶντι πολέμιον ἀπορίαν καὶ ταραχὴν ἐνεποίει τὰ τῶν ἐπιχωρίων , καὶ παρόντων ἐπὶ τὴν μάχην ἤδη καὶ κινδυνεύειν δέον ἐθορύβει χαλεπῶς τὸ τῶν Ἑβραίων πλῆθος ἐν ἀπορίᾳ μὲν ὂν ἁπάντων , μέλλον δὲ πολεμεῖν πρὸς ἀνθρώπους τοῖς πᾶσι καλῶς ἐξηρτυμένους .
Lemmas: Μωϋσῆς δέ οὐδείς προσδοκάω πολέμιος ἀπορία καί ταραχή ἐμποιέω ὁ ὁ ἐπιχώριος , καί πάρειμι ἐπί ὁ μάχη ἤδη καί κινδυνεύω δέω θορυβέω χαλεπός ὁ ὁ Ἑβραῖος πλῆθος ἐν ἀπορία μέν εἰμί ἅπας , μέλλω δέ πολεμέω πρός ἄνθρωπος ὁ πᾶς καλός ἐξαρτύω .
flavius-josephus.antiquitates-judaicae 3.44
παραμυθίας οὖν ὁ Μωυσῆς ἤρχετο καὶ θαρρεῖν παρεκάλει τῇ τοῦ θεοῦ ψήφῳ πεπιστευκότας , ὑφʼ ἧς εἰς τὴν ἐλευθερίαν ἠρμένοι κατανικήσειαν τοὺς περὶ αὐτῆς εἰς μάχην αὐτοῖς καθισταμένους ,
Lemmas: παραμυθία οὖν ὁ Μωϋσῆς ἄρχω καί θαρσέω παρακαλέω ὁ ὁ θεός ψῆφος πιστεύω , ὑπό ὅς εἰς ὁ ἐλευθερία ἀείρω κατανικάω ὁ περί αὐτός εἰς μάχη αὐτός καθίστημι ,
flavius-josephus.antiquitates-judaicae 3.45
ὑπολαμβάνειν δὲ τὸ μὲν αὐτῶν εἶναι στράτευμα πολὺ καὶ πάντων ἀπροσδεές , ὅπλων χρημάτων τροφῆς τῶν ἄλλων , ὧν παρόντων ἐκ πεποιθήσεως πολεμοῦσιν ἄνθρωποι , κρίνοντας ἐν τῇ παρὰ τοῦ θεοῦ συμμαχίᾳ ταῦτα αὐτοῖς παρεῖναι , τὸ δὲ τῶν ἐναντίων ὀλίγον ἄνοπλον ἀσθενές , οἷον καὶ μὴ ὑπὸ τοιούτων , οἵοις αὐτοῖς σύνοιδεν οὖσιν , νικᾶσθαι βουλομένου τοῦ θεοῦ .
Lemmas: ὑπολαμβάνω δέ ὁ μέν αὐτός εἰμί στράτευμα πολύς καί πᾶς ἀπροσδεής , ὅπλον χρῆμα τροφή ὁ ἄλλος , ὅς πάρειμι ἐκ πεποίθησις πολεμέω ἄνθρωπος , κρίνω ἐν ὁ παρά ὁ θεός συμμαχία οὗτος αὐτός πάρειμι , ὁ δέ ὁ ἐναντίος ὀλίγος ἄνοπλος ἀσθενής , οἷος καί μή ὑπό τοιοῦτος , οἷος αὐτός σύνοιδα εἰμί , νικάω βούλομαι ὁ θεός .